Trine blev ramt af stress - HK\nTrine blev ramt af stress\n- Jeg sov ikke. Jeg var sur og aggressiv. Og jeg havde svært ved at overskue helt almindelige ting i hverdagen, fortæller Trine Winther Ulrichsen.\nvejen tilbage fra stress\nHun trodsede alle symptomerne på stress og passede sit job som tandklinikassistent. Hun endte med at blive langtidssygemeldt, og hendes chef erkender, at han svigtede sin medarbejder. I dag er Trine Winther Ulrichsen tilbage i jobbet og klogere på, hvor hendes grænser går.\nHun har tjek på sit fag. Hun kunne li’ at have travlt. Og med mere end 20 års erfaring er 42-årige Trine Winther Ulrichsen en dygtig og stabil medarbejder, som hendes chef, tandlæge Lars Nielsen, altid kan regne med.\nMen i foråret 2017 krakelerer det billede. Efter en lang og opslidende periode, hvor tandklinikken er vokset fra en lille enmandsvirksomhed til en stor klinik med 18 medarbejdere, kan hun ikke mere. Kravene til, hvad hun skal nå i løbet af arbejdsdagen, og en chef, der ikke lytter, når hun forsøger at råbe ham op, betyder, at Trine udvikler stress .\n- Vi er så pressede på klinikken. Den er alt for lille. Vores fem behandlere deles om tre tandlægestole, og de indhenter det tabte med udvidede åbningstider, så vi arbejder fra syv morgen til syv aften. Det er et stort logistikhelvede. Og det er mig, som har ansvaret for at få det hele til at gå op, fortæller Trine Winther Ulrichsen.\nHun vil gerne understøtte Lars Nielsens drømme og visioner om en større klinik og bakker ham op. Både da han i 2016 vælger at flytte klinikken til nye større lokaler på Islands Brygge i København, hvor tre tandlægestole bliver til ti.\nJeg var sur og aggressiv, der skulle ikke meget til for at vælte min dag. Det var svært at få det hele til at hænge sammen.\nMen arbejdspresset ender med at gå ud over hendes fysiske og psykiske helbred.\n- Jeg sov ikke. Jeg kunne ikke falde i søvn. Når jeg gjorde, var jeg oppe rigtig mange gange. Jeg var sur og aggressiv, der skulle ikke meget til for at vælte min dag. Det var svært at få det hele til at hænge sammen. Jeg havde svært ved at overskue helt almindelige ting i hverdagen. Fx madlavning, fortæller Trine Winther Ulrichsen.\nTrine bryder sammen på ferien\nTrine Winther Ulrichsen gør flere gange Lars Nielsen opmærksom på, at hun er presset og har det rigtig dårligt, men får ingen opbakning. Derfor gør hun det, hun altid gør - hun klør på. Men det får konsekvenser.\nHun hænger nemlig kun lige netop sammen, men håber på, at en ferie med familien til Maldiverne kan give hende et tiltrængt pusterum.\nnødråb fejes af banen\nDerhjemme er det Trine Winther Ulrichsens mand, der trækker det store læs. Både han, hendes mor, tætte kolleger og hendes egen læge beder hende om at sygemelde sig fra sit arbejde. Men hun ignorerer dem.\n- Der var rigtig mange, der råbte vagt i gevær. Men jeg var på en vigtigere mission på arbejdet, så jeg hørte ikke advarslerne. Arbejdet var det eneste, jeg kunne fokusere på, fortæller tandklinikassistent Trine Winther Ulrichsen.\nHun ønsker at være en del af udviklingen. Det skal nok gå, tænker hun derfor og regner med, at Lars Nielsen vil bakke hende op, da hun første gang forsøger at råbe ham op, fordi der er alt for meget at lave. Desværre bliver hun svært skuffet, da hun i december 2016 endelig får en snak med Lars Nielsen på kontoret.\n- Jeg har taget tilløb over nogle dage for at få samlet modet til at tale med ham. Desværre ender det værre, end jeg havde forestillet mig. Jeg havde forventet, at han ville lytte. Men det var som at tæske i en dyne. Der kom intet ud af det. Jeg endte med at sidde og græde i frustration - med tårer og dybe ventileringer og hele skidtet. Jeg kunne simpelthen ikke bære presset mere.\nBliver sendt til psykolog\nMen Lars har brug for, at mennesker omkring ham har det overskud, han ikke selv har.\n- Og jeg var vant til, at Trine bare kunne, så det tænkte jeg, hun nok skulle klare. Han sørger for, at Trine Winther Ulrichsen kommer til erhvervspsykolog, og tænker, det var nok. I dag erkender han, at det var uhensigtsmæssigt:\n- Fra jeg ser de første tegn på, at Trine ikke trives, til hun også konkret selv italesætter det, opfører jeg mig utrolig arrogant. Jeg lytter simpelthen ikke og spørger ikke ind til min medarbejder. Jeg er i stedet så optaget af mig selv og min egen agenda, at jeg tænker: det klarer vi nok, det går over, det tager vi på et andet tidspunkt, siger han og understreger:\n- Jeg svigtede Trine så utrolig meget.\nStress-symptoner, du skal holde øje med\nDu skal overveje, om du er ved at udvikle stress, hvis du oplever flere af nedenstående symptomer:\nhaft problemer med at slappe af\nKilde: Kort & Godt om Stress, Dansk Psykologisk Forlag A/S, 2018\nLars: Jeg trak andre med ned\n- Jeg var ikke opmærksom på, at jeg trak andre ned i min egen stress-spiral, siger Lars Nielsen. Lars Nielsen har også revideret sin opfattelse af, hvad hans medarbejdere skal kunne holde til.\ntrine skriver et brev\nTrods den manglende forståelse og opbakning fra Lars, fortsætter hun. Hun vil død og pine have alt det formelle på plads til, når tandlægen.dk overtager klinikken.\n- Jeg kunne simpelthen ikke have, hvis mine kollegers kontrakter ikke var i orden til overtagelsen. Der var ikke nogen, der skulle være dårligere stillede ved overtagelsen.\nEn sen aftentime sætter Trine Winther Ulrichsen sig dog alligevel ved tasterne og forsøger at forklare Lars Nielsen, hvad det er, hun føler.\n- I et sidste desperat forsøg på at sige: ”Hjælp mig! Jeg kan ikke bunde nu”, skriver jeg et brev til Lars. Hvis han ikke vil høre, kan han måske læse, hvad det er, der er galt.\nUddrag af Trines brev til lars\nVi bringer kun uddrag af Trine Winther Ulrichsens brev til Lars Nielsen og har udeladt passager med mere personligt indhold.\nJeg ved ikke hvor jeg skal starte, og hvor jeg skal slutte.\nOg det hele kan virke meget rodet. (Meget rodet kan jeg se, efter jeg har læst det igennem nogle gange)\nMen det er også sådan det ser ud i mit hoved i denne tid.\nJeg havde en snak med dig i starten af december, hvor jeg blandt meget andet, i vores samtale, gjorde dig opmærksom på at stemningen på klinikken ikke er god.\nJeg sagde også til dig, at jeg virkelig er ked af at du ikke lytter til mig mere, men nærmest er irriteret og aggressiv når jeg siger noget og henvender mig til dig om små el. store ting ...\n... Jeg har ikke løsningen og formlen til, hvordan vi kan få et bedre arbejdsklima og god teamspirit. Men jeg har har nogle forslag, og har gjort mig en masse tanker herom:\nDu kunne holde et møde og få lavet en forventningsafstemning med dine ansatte. Så har du mulighed for at fortælle hvordan du vil have det/ har det så du ikke skal blive sur og irriteret fremadrettet.\nEn plan for hvad du har i tankerne, evt en årsplan for hvad du forventer og hvad vi evt skal i året.\nKlar og tydelig kommunikation - IKKE via mail og SMS, men face2face.\nAfholde MUS samtaler årligt.\nSætte din klinik højest. Brug tid og timer her. Ihvertfald indtil alt igen kører på skinner ...\n... Jeg har et stort hjerte, der banker for din klinik og jeg ønsker den det bedste.\nJeg føler ikke jeg kan skride, uden at have prøvet en gang til om vi ikke kan finde en god løsning for klinikken. Og for dit og mit samarbejde ...\ner En skygge af sig selv\nDesværre oplever Trine Winther Ulrichsen, at Lars Nielsen svarer noget betydningsløst, som ikke hjælper:\n- Det var utrygt at mærke, at han, som altid har været der for mig, pludselig ikke bakkede mig op, siger Trine Winther Ulrichsen og fortsætter i en eftertænksom tone:\n- Han har selv været der. Da han var nede, tog jeg over og skånede ham. Måske troede han, at jeg altid ville være der.\nTrine Winther Ulrichsen ender med at måtte trække stikket og melde sig syg med stress.\n- Jeg kan ikke andet end at sove og tude. Menneskemængder gør mig utryg, og mit hjerte hamrer derudad, så jeg holder mig indendørs og kan hverken aflevere eller hente børn. Da jeg skal til sygesamtale, er jeg ved at kaste op, da jeg går ind på klinikken. Jeg kan knap nok trække vejret. Jeg tudbrøler og kampsveder. Jeg er så langt fra det, som jeg normalt er.\nFørst der begriber Lars Nielsen, hvor syg hun egentlig er.\nHan har kort forinden Trine Winther Ulrichsens sygemelding redefineret sin rolle på klinikken, så han ikke længere fungerer som tandlæge, men udelukkende er klinikleder. Derudover har han flyttet klinikken til større lokaler og solgt den til tandlægen.dk.\n- Det var en del af en positiv udvikling, som skulle bære os et godt sted hen. Derfor kunne jeg ikke forstå, hvorfor mine medarbejdere ikke omfavnede alt det, jeg var opfyldt af. Men jeg får ikke kommunikeret min vision klart ud. Og jeg havde ikke indset, at det var så fundamental en forandringsproces, jeg havde udsat de ansatte for, siger Lars Nielsen.\nEfterlyser uddannelse i ledelse\n- Jeg får ikke set det, der er lige foran næsen af mig. Mine medarbejdere mistrives. Og det er først, da Trine sygemelder sig, at jeg indser, hvor alvorlig hele situationen er. Det er ikke kun hende. Det har bredt sig ud i alle kroge; trivslen er i bund.\nDerfor ville Lars Nielsen også ønske, at han var blevet undervist i ledelse allerede på Tandlægehøjskolen.\nBehov for obligatorisk lederuddannelse\nI foråret 2018 opfordrede beskæftigelsesminister Troels Lund Poulsen en pressemeddelelse ud, hvor han opfordrede borgere, virksomheder og organisationer til at komme med forslag til, hvordan reglerne på arbejdsmiljøområdet kunne forbedres.\nDet ville HK gerne hjælpe med, at vi oprettede kampagnesiden ”Kære Troels”, hvor interesserede kunne sende forslag ind, så skulle vi nok hjælpe med at få dem videre til ministeren.\nEt af de forslag, som HK sendte ind til ministeren var, at der bliver indført en lovpligtig uddannelse i psykisk arbejdsmiljø for ledere, der har personaleansvar.\nDu kan læse mere om forslaget her: https://www.hk.dk/omhk/enhedssider/kaere-troels/lederuddannelse\nTrine laver en 20 punkts-plan\nI januar 2018 er Trine Winther Ulrichsen ved at være sig selv igen:\n- En lidt kold og kynisk udgave. Jeg har lært at sige nej, og er lidt mere bestemt i arbejdssammenhæng, når jeg selv skal sige det.\nGennem sygdomsforløbet fik hun oparbejdet en modstandsdygtighed, der kom til at gå hånd i hånd med hendes stærke loyalitetsfølelse. Nu vil hun ikke længere finde sig i ringe arbejdsvilkår. Og derfor overvejede hun, om hun overhovedet skulle blive på arbejdspladsen eller i stedet skulle blive og rette op på forholdene.\n- Jeg begyndte at skrive ned, hvad jeg syntes var galt. Det blev til 20 punkter, som jeg præsenterede for Lars. Det var knald eller fald. Jeg sagde, at hvis jeg skulle blive der, var det som ledende ansvar og have løn for det, siger Trine Winther Ulrichsen.\nLars Nielsen mente, det var en fornuftig plan. Han kunne sagtens forstå Trines behov for at placere sig der, hvor beslutningerne bliver truffet.\n- Hun har oplevet magtesløshed i forhold til mig og mine beslutninger, så derfor forstår jeg godt, hun gerne aktivt vil placere sig der, hvor beslutningstagningen finder sted. Det er et privilegium at have en person, der erklærer sig klar til at tage over og har styr på det, så kan jeg koncentrere mig om det, jeg er god til, siger Lars Nielsen.\nDer er kommet fokus på trivsel\nTrine Winther Ulrichsen fik altså overbevist Lars Nielsen om, at hun skulle være administrativ leder. Det har sat skub i en udvikling.\n- Hver mandag holder vi møde om, hvad vi kan gøre bedre. Arbejdspresset er normalt nu. Jeg har fået lov til at ansætte de assistenter, der er behov for. Vi har den normering, der skal til. Og jeg spørger konstant personalet til arbejdspres, tid og opgaver og sørger for, at der bliver holdt pauser, fortæller Trine Winther Ulrichsen.\nLars Nielsen synes, de har et velfungerende lederteam, som holder fokus på trivslen - hver dag:\n- Der har bredt sig en trivsel. Men jeg tror, trivsel er et flygtigt fænomen, som vi til stadighed skal vedligeholde og passe på. Lige nu er vi nået til et sted, hvor vi har godt fat om det; vi er ikke i mål, men vi er tættere på, end vi nogensinde har været. Men vi må aldrig hvile på laurbærrene. Der skal tilstadighed vedligeholdes og passes på.\nSvært, når hjernen er brændt af\nTrine Winther Ullrichsen fandt sig selv igen. Hun har lært at sætte grænser, men hun ville ønske, at hun havde været bedre til at mærke efter og lytte til de bekymringer, der kom fra familie og venner.\nSygemeldte pga. arbejdspress og stress\nTrine Winther Ulrichsen er ikke alene. 17 % af tandklinikassistenter, lægesekretærer og andre HK’ere i sundheds- og velværebranchen har de sidste to år været sygemeldte på grund af arbejdspres og stress. 9 % har været langtidssygemeldte, viser en undersøgelse, som analyseinstituttet Epinion har lavet for HK/Privat.\nOg det er voldsomt mange i forhold til privatansatte HK-medlemmer i andre brancher. Inden for de seneste to år har 12 % af privatansatte HK’ere været sygemeldt på grund af arbejdspres eller stress.


Bluefee til sejlerhold i matchracebåde | Match Racing Denmark\nMatchrace, træning, kapsejlads og tur\nSejl så meget du vil, med dit hold. Bådene ligger klar og det er simpelt at komme igang\nBrug tiden på at sejle og slip for bøvlet\nSlip for alt det praktiske omkring at drive og vedligeholde en kapsejladsbåd. Et BLUEFEE i Match Racing Denmark giver fri adgang til at bruge bådene i et helt år. Du kan deltage i træninger, fællessejladser, ture og kapsejladser. Ønsker du at låne en båd til kapsejlads udenfor Middelfart, kan dette arrangeres med Match Racing Denmark.\nVidensdeling er nøgleordet.\nDu booker bare båden online og sejler.\nDeltag i træningssamlinger\nVi arrangerer løbende samlinger, med og uden trænere.\nBrug bådene til kapsejlads\nVi deltager i sjove lokale kapsejladser.\nHar du en gæst med, kan der købes dagspas.\nKapsejlads, træning eller tur\nBådene bliver flittigt brugt til mange formål. Om du vil planlægge elitetræning med 2 hold, deltage i Brandsø Rundt eller bare sejle en tur Fænø Rundt, blander vi os ikke i. Det er helt op til dig selv.\nVi arrangerer løbende træninger eller mindre kapsejladser på forskellige niveauer. Alle hjælper hinanden og deler viden, så er du nyere i sejlads, er det din mulighed for at lære en masse. Er du helt ny er sejlklubbens sejlerskole et godt bud på at komme i gang.\nSkipperen skal være godkendt af MRD og sikre sig at der ligger et depositum, svarende til selvrisikoen for båden hos MRD. Dette er på 6.250,-\nEr du født i 1995 eller senere er prisen 1.500,-\nBetaler du allerede i Middelfart Sejlklubs sejlerskole kan du mod en betaling på 1.000,- få et Bluefee.\nOpdager man en skade eller mangel skal det indsendes på www.m-r-d.dk/skade/ hvorefter det vil blive lavet.\nRing på +45 88 18 22 88\nSkriv til info@m-r-d.dk\nOm Match Racing Denmark\nMatch Racing Denmark er stiftet for at styrke sejlsporten og at investere i både og sikre vedligeholdelse og fornyelse. Med en professionel drift og et godt indtjeningsgrundlag, skal der skabes tidsvarende og moderne tilbud til sejlere og folk som ønsker at sejle.\nGennem 25 år har sejlsportscentret i Middelfart formået at gøre sejlsporten tilgængelig for alle, skabe mange nye sejlere og ikke mindst fostre utroligt dygtige sejlere.\nC/O Middelfart Sejlklub\n+45 88 18 22 88


Assassin’s Creed Valhalla udkommer til vinter 2020 – GamersLounge\nForside Nyhed Assassin’s Creed Valhalla udkommer til vinter 2020\nAssassin’s Creed Valhalla udkommer til vinter 2020\nNu kom traileren for Assassin’s Creed Valhalla endelig! Ubisoft har løftet sløret for hvad vi kan forvente af historien i det næste AC spil, og det ser brutalt og actionspækket ud. Ligesom det skal være.\nUbisoft har teaset Assassin’s Creed Valhalla de seneste par dage. Så sent som i går havde de en livestream kørende med BossLogic, hvor han lavede et billede der kunne give et indblik i spillets stil og tone.\nMen nu har vi endelig en trailer der viser stilen, tonen og historien. Der bydes på vikinger, familierelationer og storslåede kampe. Vi er spændte på at vide mere om spillets størrelse, de områder man begiver sig rundt i, gameplay mm.\nDet ser ud til at blive et stort spil, og det er med god grund. Ubisoft har bekræftet at hele 14 eksterne studier, inklusiv Ubisoft Montréal selv. De takker alle de involverede i et tweet. De slutter beskeden af med et nordisk Skàl!\nAssassin’s Creed Valhalla står til udgivelse denne vinter 2020. Spillet vil være cross-gen, og den vil udkomme på PS4, PS5, Xbox One, Xbox Series X, Stadia og PC.\nForrige indlægFuld annoncering af Assassin’s Creed Valhalla i dag kl. 17\nNæste indlægPrøv Life is Strange 2 på PC gratis


TDC og Post Danmark Rundt |\n← Overvejer at lukke bloggen\nBornholm Rundt bød på en overraskelse →\nTeam Tinkoff Saxo jagter udbryderne i Nordsjælland\nJeg havde set frem til den sidste etape af Post Danmark Rundt på TV, men det fik TDC forpurret, da hele lørdagen gik i sort for en stor del af TDC’s kunder – og der var vi desværre iblandt.\nI stedet har jeg måtte læse resultatet på nettet, hvilket bestemt ikke er helt det samme.\nNu må vi se, hvordan TDC takler situationen efterfølgende, for vi er mange tusinde kunder, der ikke har fået den vare vi har betalt for.\nPå dette tidspunkt vidste Michael Mørkøv ikke, at han ville få sejren foræret\npå sidste etape af Post Danmark Rundt\nNå, men “min udsendte medarbejder”, fotografen Joel Andersen, sendte mig nogle billeder (dette speciale magter han også) fra Frederiksværk, hvor den ene deletape havde mål i fredags. Den anden deletape var en enkeltstart, der blev kørt i Helsingør.\nHer den senere samlet vinder af Post Danmark Rundt, Christopher Juul-Jensen\nSidste år sendte Joel Andersen også et billede fra løbet (husker bl.a. Chris Anker Sørensen), og i år havde fotografen placeret sig på samme sted – og efter billedernes kvalitet af dømme, så er kameraet også indstillet som sidste år.\nDenne etape fra Frederiksværk, er etapen, hvor Lars Bak kørte i den gule føretrøje. Det var først på den efterfølgende enkeltstart, at Lars Bak mistede trøjen. Helt ærligt, så kunne jeg godt have undt Lars Bak den samlede sejr!\nHer er Lars Bak i den gule føretrøje\nEn rytter, som var særlig uheldig i løbet, var Jacob Fuglsang. Et styrt på 3. etape blev for alvorligt for den elegante rytter, at han måtte opgive på etapen til Frederiksværk.\nOgså en rytter fra Team Almeborg-Bornholm, Simon Bigum, måtte udgå af løbet, men med en brækket hofte, som er en skade i den alvorligere ende af skalaen.\nEn slagen “fugl”\nEn rytter, der har udsolgt?\nDet helt store TV-show i Post Danmark Rundt, er finalen på Frederiksberg, hvilket vi er en del TDC- kunder, som blev afskåret fra at se.\nAf det jeg har kunnet læse mig til, er, at Matti Breschel trådte lidt på bremsen – så Teamkollegaen, Michael Mørkøv, kunne få sin første etapesejr i Post Danmark Rundt.\nEn flot gestus, som får mine tanker hen på en lignende situation i 1998, hvor Frank Høj og\nHer har fotografen fundet et billede af trængsel i rytterens briller\nBrian Holm krydsede målstregen – hånd i hånd. Dette aftalte spil var løbsledelsen ikke ligefrem duperet over.\nNu er jeg kommet op i en alder, hvor jeg ikke husker så godt mere, men jeg erindrer dog en episode i Vueltaen fra 1995, hvor en tysk rytter, fra Team Telekom, Bert Dietz, havde været i udbrud i noget der lignede 200 km.\nFranskmanden, Laurent Jalabert, kørte tyskeren op umiddelbart inden målstregen, hvilket havde fået “pisset i kog” hos publikum og de mange millioner af TV-seere.\nLige før målstregen bremsede den elegante franskmand så meget op, at tyskeren kunne komme først over stregen.\nSå vidt jeg husker, havde løbsledelsen kun roser til overs overfor Jalabert for dennes situationsfornemmelse.\nTeam Almeborg- Bornholm\nI år havde Post Danmark Rundt deltagelse fra Bornholm. Det helt nye Bornholmske hold var blevet udtaget til løbet, en udtagelse, som de kvitterede med på fornemmeste måde.\nPå løbets første dag så vi rytteren, Stefan Djurhuus, føre sig frem på bedste vis. Den bornholmske rytter var ikke bare med i et langt udbrud, men han deltog i samtlige føringer. Også en rytter som Mathias Dam lagde man mærke til, idet han på tredje etape blev indehaver af løbets bakketrøje.\nDette indlæg blev udgivet i Ikke kategoriseret og tagget Bert Dietz, Christopher Juul-Jensen, Helsingør, Joel Andersen, Laurent Jalabert, Matti Breschel, Michael Mørkøv, Post Danmark Rundt, TDC, Team Almeborg-Bornholm. Team Tinkoff Saxo, Team Telekom. Bogmærk permalinket.\nTotal views : 3887946


BP-800 Blodtryksmåler Til Arm\nHome > Førstehjælpsudstyr>BP-800 BLODTRYKSMÅLER TIL ARM\nBP-800 Blodtryksmåler er en ny og praktisk blodtryksmåler af høj kvalitet til armen. Dette produkt henveder sig til dig som ønsker et apparat som er let at anvende og som giver dig hurtige og præcise målinger af dit blodtryk. Produktet bliver altid kvalitetssikret før udsendelse fra fabrikken. Opnå stabile målinger af både systolisk og diastolisk blodtryk. Ydermere med pulsbip funktion.\nPris inklusiv momskr. 312\nPris eksklusiv moms kr. 250\nVed at købe denne vare kan du samle op til 31 loyalitetspoint. Din kurv total 31 point som kan konverteres til en rabatkupon lydende på kr. 3.\nHusker op til 99 målinger i 2 grupper\nStor og letlæselig LCD Skærm\nMåler systolisk og diastolisk blodtryk\nMåleområde: 0-280mmHG, Puls: 40-200bpm\nNøjagtighed: + /-3mmHg, puls + / -5%\nDriftstemperatur: +5 ℃ til +40 ℃,15-80%\nOpbevaringstemperatur: -20C til +50 C, 10-95% relativ luftfugtighed Automatisk udluftningssventil\nBrugervejledning på engelsk.\nManchet størrelse: 22-32 cm\nKan kun benyttes til batterier\nSådan måler du selv dit blodtryk\nBlodtrykket skal måles to gange om dagen. Lige før morgenmaden og lige før aftensmaden.\nDit blodtryk skal måles i hvile, dvs. ikke lige efter en løbetur.\nDu må ikke ryge i de sidste 30 minutter, før du måler blodtrykket.\nLad være med at drikke for meget kaffe lige inden en blodtryksmåling.\nDin manchet skal matche din arm, ellers måler blodtryksmåleren ikke korrekt.\nDu skal måle 3 blodtryk, hver gang du måler blodtrykket.\nBlodtrykket måles 3 dage i træk.


Lagt online: 15.03.2019\nAf Marianne Fuglsang Welling Farsinsen, AAU IT Services (ITS)\nBåde personprofil.aau.dk og vbn.aau.dk henter data om forskere og administrative medarbejderne ansat hos AAU fra samme system, nemlig PDS. Udfasningen af personprofil.aau.dk kan derfor ske uden risiko for, at stamdata om en AAU-ansat går tabt.\nVBN som førstevalg\nSamtidig er det ikke længere muligt at opdatere softwaren bag personprofil.aau.dk, og det giver problemer med integrationer til andre systemer i takt med, at disse opdateres. Samtidig er VBN-portalen blevet udbygget, og den udgør derfor et oplagt førstevalg.\n- VBN har også den fordel, at siden automatisk viser udgivelser, der knytter sig til en pågældende AAU-profil. Det er en stor fordel for forskerne, som på den vis altid vil få deres udgivelser vist i sammenhæng med deres navn og kontaktoplysninger, fortæller projektleder Axel Kellermann hos AAU IT Services (ITS), der står for udfasningen.\n- Den fordel vil vi også gerne kunne understøtte systemmæssigt. Derudover vil udfasningen spare vedligehold af en side, der kan det samme som en allerede eksisterende side - vi kan bruge tiden fornuftigt på at gøre noget godt for brugerne andre steder i stedet for”, tilføjer han.\nHånd om øvrige funktioner\nPersonprofil.aau.dk præsenterer i dag en indgang til PDS, hvor alle AAU-ansatte på egen profil kan logge ind og tilføje diverse oplysninger og eksempelvis se hvornår, AAU har registreret, den ansatte holder ferie. Det vil man fortsat kunne ved blot at tilgå PDS direkte via pds.aau.dk.\nFrem mod udfasningen af personprofil.aau.dk i slutningen af april pågår et stykke arbejde for at optimere informationen om, hvordan man fremover kan tilgå de forskellige funktioner, så der fx i AAU-Håndbogens afsnit om ”Ferie” vises direkte link til PDS, hvor den ansatte selv kan se sin registrerede ferie og så fremdeles.\nVed udfasningen sikres det naturligvis også, at man ledes automatisk videre til der, hvor informationen fremover vises, når man forsøger at tilgå personprofil.aau.dk. Der tages på den vis hånd om, at funktionerne fra personprofil.aau.dk fortsat kan finde virke og med en overgang, der har til hensigt at være så smidig for brugerne som overhovedet muligt.\nFoto: AAU billedarkiv 2018 - Study in Denmark


Dansk Samling - Jule- og nytårshilsen fra Landsformanden\nMorten Uhrskov Jensen: Jule- og nytårshilsen\nSorø, 21. december 2017\nKære medlem af Dansk Samling\nJeg skriver denne julehilsen for at gøre en slags status over det forgangne år. Jeg vil ikke lægge skjul på, at meget kunne være bedre, også hos Dansk Samling. Som det ser ud nu og her, kan vi ikke trænge igennem mediernes tykke mure, og det må først og fremmest jeg som landsformand tage ansvaret for.\nDer skal noget af et mirakel til, hvis vi skal blive opstillingsberettiget til det næste folketingsvalg. Når valget kommer senest i foråret 2019, vil det givetvis blive uden Dansk Samling på stemmesedlen.\nBør vi af den grund kaste håndklædet i ringen? Nej, det mener jeg ikke, og jeg vil begrunde det om lidt. Først vil jeg kort fortælle om Dansk Samlings aktiviteter i 2017.\nHøjtideligholdelsen i Mindelunden den 4. maj var som vanligt velbesøgt. Søren Krarup holdt årets tale, en både personlig og klartseende tale, der stillede skarpt på frihedskampen og dens betydning. Bagefter spiste vi frokost i Hellerup og nød det gode smørrebrød.\nDen 17. juni afholdt Dansk Samling et velbesøgt arrangement på Folkemødet på Bornholm. Asger Aamund og jeg debatterede i to timer under Mikael Jalvings muntre og sikre mødeledelse. Jeg vil vove den påstand, at alt klappede på Folkemødet, men det gav absolut ingen omtale i de store medier, hvad Dansk Samling havde haft at byde på. Vi vil indtil videre ikke igen bruge DS’s sparsomme midler på Folkemødet. Det er dyrt at være med, og med den ikke-eksisterende medieomtale er det ikke anstrengelserne værd for nu.\nDen 20. august holdt Dansk Samling vanen tro møde med foredrag på Hvidsten Kro for at mindes de faldne fra Hvidstengruppen. Søren Hviid Pedersen, debattør og højskolelærer, holdt dagens hovedtale. Arrangementet var velbesøgt, og Randers netavis bragte et længere interview med mig.\nEndelig afholdtes der landsråd den 30. september. Fremmødet var sparsomt, men det havde også noget med beliggenheden at gøre. Fra 2018 flytter vi tilbage til Nyborg, som ligger godt geografisk placeret for næsten alle medlemmer.\nDen 21. november opstillede Dansk Samling i to kommuner, Poul Sivertsen i Århus og Lone Nørgaard på Frederiksberg. De to udførte et stort stykke arbejde, som desværre ikke blev belønnet efter fortjeneste. 77 og 56 stemmer blev det til.\nEfter denne lidt sørgmodige, men ærlige, gennemgang af Dansk Samlings resultater i 2017 er det tid at skrive, hvorfor jeg mener, at Dansk Samling fortsat skal forblive et parti og ikke blot en forening.\nDer er højst lidt længere end et år til det næste valg til Folketinget. Nye Borgerlige skal her vise to ting: NB skal komme over spærregrænsen på 2 procent. I skrivende stund ligger NB på 1,8 procent i Berlingskes vægtede gennemsnit af målinger. Det er tydeligt, at institutterne bag målingerne har meget svært ved at vurdere NB’s styrke, idet de får alt mellem 0,8 og 4,6 procent i de forskellige målinger.\nSkulle det ske, at NB ikke kommer ind, står vi i samme situation som hidtil, hvor der mangler et alternativ til den nuværende kurs, hvor Dansk Folkeparti ikke sætter en ny og nødvendig dagsorden.\nFor det andet er det sandsynligt, at NB – hvis partiet kommer ind – vil vise sig ikke at gøre nogen forskel. NB’s økonomiske politik ligger markant til højre for DF’s, men det afgørende her er udlændingepolitikken og Danmarks forhold til EU. NB’s formand har gentagne gange sagt, at man vil, stille (tre) ultimative krav, men samtidig siger både formand og næstformand, at man ikke vil vælte en borgerlig regering. De to udsagn hænger ikke sammen, og sandheden er nok den, at NB ikke tør sætte hårdt mod hårdt, sådan som Dansk Samling vil gøre det.\nDet har siden 2013 været hovedstyrelsens og min vurdering, at der må noget virkeligt nyt til i dansk politik, hvis danskerne skal blive klar over, hvor galt det står til. Dette nye får man kun, hvis der kommer et parti i Folketinget, der for alvor vil vise, at man ikke er levebrødspolitikere, men vil sætte sine mandater ind for at få gennemført en ny politik. Betyder det, at en borgerlig regering væltes og må udskrive et hurtigt nyvalg, vil det for første gang give danskerne en reel valgmulighed ved det efterfølgende valg.\nAf disse to grunde mener jeg ikke, at der kan være tale om, at Dansk Samling opgiver sin status som parti. Vi ved ikke, hvad morgendagen bringer, men denne dag kan sagtens vise sig at bringe en situation, hvor der er brug for Dansk Samling.\nMed disse ord vil jeg ønske alle medlemmer af Dansk Samling en glædelig jul og et godt nytår.


> Fetish>Håndjern & Bondage>Håndled Manchetter>Fifty Shades of Grey Totally His Håndled Manchetter\nDisse eksklusive Fifty Shades of Grey Totally His Håndled Manchetter, med blødt og lækkert velour stof indvendigt, samt luksuriøst satin stof udvendigt, er en del af Fifty Shades of Grey kollektionen.\nKollektionen er designet i samarbejde med forfatteren E.L. James, som står bag den populære trilogi. Bøgerne gjorde verden opmærksom på hvor frækt bdsm kan være, og med disse eksklusive manchetter kan du udleve fantasien sammen med din partner.\nManchetterne er enkle at bruge. De lukkes med velcro så de sidder godt. De skal sidde stramt så ens partner ikke kan komme fri, men ikke så stramt at det gør ondt. Dette hjælper det bløde velour stof dog også på at undgå. På manchetterne sidder der karabinhager, som gør det muligt at fastspænde manchetterne til hinanden, men også at fastspænde dem til andre ting.\nDisse manchetter kan både bruges til kvinder og mænd, nybegyndere eller erfarne. Manchetterne anbefales især hvis man er nybegynder, da det indvendige bløde velour gør dem behagelige at have på.\nEt tip til brug af manchetterne er, at man giver sin partner blindfolds på, så den der er fastspændt slipper alt kontrol, og lader alle sanserne blive forstærket.\nDesignet er ligesom resten af Fifty Shades of Grey konklusionen eksklusiv at se på, med det flotte mix af sort og sølv.


Prime World Anmeldelse\nMOBA. Måske tidens mest populære forkortelse indenfor spillenes verden. Nu er endnu et på gaden, kvit og frit, sådan da.\nPubliceret den 22 okt 2013 kl. 14\nMed et sværd over skuldrene lunter jeg som langhåret kriger med tigere og bueskytter langs en sti. Snart støder vi på en arrig karl der skyder om sig med torden og lynild. Han er ikke meget af en udfordring, og et par gedigne hug senere er han på retræte. Lige indtil en varulve-lignende gut hopper på mig fra en mindre alkove i skoven og vender oddsene tilbage i Dokht-imperiets favør. Alle knapper med en funktion bliver gennemhamret febrilsk og med nød og næppe når jeg bag min egen baglinje. Det er som et stort spil katten efter musen, hvor rollerne kan byttes på et splitsekund. Velkommen til Prime World.\nFørst var der en god idé og en meget populær hjemmebrygget spiltype i Warcraft III. Dengang var det forrygende strategi-gameplay lavet om, og hver spiller valgte en frontfigur baseret på de unikke helte fra spillet for at kæmpe på fem-mands hold i et forsøg på at udradere fjendens base. Så var der League of Legends, der finpudsede gameplayet, beholdte fugleperspektivet og gjorde mikrotransaktioner til en stor forretning. Derefter fulgte en hel afsindig mængde af andre spil brygget på samme opskrift. Multiplayer Online Battle Arena (MOBA) spil går som varmt brød. Gameplay'et har ikke ændret sig meget fra de spæde dage i Warcraft III. Hver spiller vælger stadig en helt med evner, magiske eller ej, baseret på en offensiv, defensiv eller støtterolle og sammen med resten af holdet skal man stadig pille modstanderens evigt regenererende hær og base fra hinanden. Prime World er endnu en af slagsen. Man vælger en helt og hopper i kamp med nogle allierede og så gælder det ellers om at tæve fjenden tilbage til deres dør og i sidste ende slå deres unikke hovedbygning til stumper. Det hele sker på en eller flere af tre stier.\nDet er den simple forklaring, så er der alt det andet. Forskellige typer af helte med hver deres funktion der skal udnyttes bedst muligt, taktik der skal finpudses, hvis man vil være en modstander, der får andre til at bide negle. Efter sigende er en typisk del af det også en stor omgang skældsord til alle der ikke udfører deres job præcist som det skal være, men i Prime World var selv mine til tider tvivlsomme kvaliteter som holdkammerat ikke mål for noget barskt sprog. Rart.\nPrime World skiller sig ud på et par måder. Det mest åbenlyse er nok at man rent faktisk bruger en del tid på alt muligt andet end at løbe rundt og dræbe modstandere på det samme kort igen og igen. I Prime World indtager du rollen som en adelig herre eller frue (hvilket køn der vælges afspejles efterfølgende af samtlige helte man erhverver) fra enten Dokht imperiet med en æstetik der afspejler et møde mellem fantasi og videnskabelige dingenoter, eller kongeriget Adornia der drager sin inspiration fra fjernøstens mytologi. Forskellene er i sidste ende kun kosmetiske, for alle helte findes i en eller anden afskygning på begge sider.\nSom herre over et lille stykke land er det selvfølgelig en opgave at bygge et stykke frodigt og profitabelt lille paradis ud af ens jord. Ved første indtryk kan det føles som en uheldig krydsning mellem Farmville og League of Legends, men helt så galt står det ikke til. Der skal samles ressourcer og her er der igen kosmetiske forskelle mellem de to faktioner. Dokht-imperiet skal samle træ, mens det østligt inspirerede Adornia-folk selvfølgelig skal samle silke. Det kunne lige så godt være de samme ressourcer, der skulle til, men det er om noget ret morsomt at tænke at den store strid mellem de to faktioner går på om man vil spise ost eller svampe.\nSom en svampe-spisene Adornianer begynder jeg så mit togt mod ostespiserne og gennem et par singleplayer-missioner får jeg introduceret det gameplay som mange MOBA-veteraner er ganske intimt bekendt med. Et rasende ringe stemmeskuepil byder mig velkommen. En gammel gråhåret mester (hvad han er mester af, ved jeg ikke) forklarer med den mest stereotype og påtagede kinesiske accent, hvad der skal til for at få styr på mit herredømme. Det ville være en komplet løgn, hvis jeg sagde det ikke har sin charme, for det har det bestemt.\nSingleplayer-delen af Prime World er ikke sådan at bide skeer med. Hvad der starter utroligt let munder efterhånden ud i forskellige challenges. Udfordringer der har deres egen historie tilknyttet, der foregår på en hel anden måde end de kampe, man kan have mod andre spillere. Det er en stor bonus at kunne tage en pause fra at spille med andre og prøve kræfter med denne side af spillet. Men hvis man ikke har lyst til den slags, så kan det nærmest ignoreres.\nMeningen med alt den hamstring af svampe, silke og harpiks er selvfølgelig at sørge for det bedste udgangspunkt, når mine helte skal luftes på slagmarken. Lige netop på slagmarken skal der nemlig også hamstres. Hvert drab af almindelige fjendtlige soldater eller helte giver prime der til enhver tid kan veksles til nye talenter, der hjælper min helt i kamp. Med fem forskellige niveauer af flere talenter er der masser at bruge sit prime på i kampens hede. Tilbage på slottet, hvor heltene kan sendes i spa for at være kampklare når jeg har brug for dem, tildeler jeg samtidig lige præcis de talenter, der passer til min spillestil. Nye talenter kan vindes i kamp eller ved at løse de opgaver, der bliver stillet af diverse personer på slottet. Har jeg en for stor bunke, må jeg bygge et bibliotek at huse dem i og med en anden bygning kan jeg producere mine egne talenter. Alle talenter har en grad af sjældenhed og kvalitet, de helt almindelige er naturligvis lette at få fat på, og er som regel dem jeg venter med til de mere vigtige er på plads. I den anden ende af rangstigen findes sjældne talenter med kraftfulde effekter. Dem skal man ikke regne med at få foræret, men de kan naturligvis gøre en stor forskel.\nNår det nu er et gratis spil, siger det sig selv at der er en masse penge at bruge på det. Som herre af slottet kan det tage noget tid før jeg er kravlet nok op af rangstigen, eller før jeg har adgang til alle helte, med en indsprøjtning af hård valuta kan jeg dog købe mig til nogle af de dyre af slagsen helt fra start. Dyrt betyder ikke altid bedst, så der er ikke tale om at kunne købe sig til sejr gennem denne vej. Heldigvis.\nHvad udvikleren selv påpeger som det ideelle køb for en nybegynder er et lille hundehus eller kattehus, der spytter ressourcer ud som intet andet, giver alle helte en bunke erfaringspoint fra begyndelsen og et par andre bonusser. Det er heller ikke noget der bør sætte verden på den anden ende, det er en rigtig god bonus hvis man lige er gået i gang, men det gør mere kål på det kedsommelige ved at vente på ressourcer end det gør helte til ustoppelige dødsmaskiner. Den mest direkte brugbare sag, som man kan købe sig til, er en såkaldt gylden alder, der gør at man simpelthen ikke vil støde på de mest almindelige talenter, overhovedet. Det betyder selvsagt en større chance for sjældne og værdifulde talenter, men man skal trods alt kæmpe og vinde for at kunne få fingrene i disse. Det er ikke et hemmeligt våben at finde sin pengepung frem.\nGenrens rødder tilbage i Blizzards fantastiske strategi-spil er mest af alt til at se i den grafiske stil i Prime World. Det er et flot spil og har den samme lidt maleriske stil til terræner, hvor modeller er lidt overdrevne i deres proportioner. Her har udviklerne hos Nival gjort et eminent stykke arbejde. Adornias træ-krammende tendenser kan tydeligt ses i deres udseende og det samme kan Dokht-imperiets industrialiserede verden. Jeg er i kampens hede stødt på problemer med at kende den ene type helt fra den anden, men det er sjældent. For det meste er alle visuelt unikke og letgenkendelige.\nJeg er positivt overrasket over Prime World. Prisen for at komme igang er ikke til at sætte en finger på, og det samme kan siges om den viden, at man ikke efter fem minutter i spillet bliver kørt ned af en ridder på en guldbeklædt enhjørning med varmesøgende missiler, bare fordi spilleren har dybe lommer.\nHvis der bare er noget af det her, der lyder spændende, så tag et nærmere kig på Prime World. Det koster ingenting, medmindre du vil have en hundehvalp naturligvis.\nFlot, malerisk design, ingen hemmelige våben at købe for penge, gratis\nStemmeskuespillet er forfærdeligt\nNyhed: Prime World blander MOBA og traditionelt rollespil 2013-10-08\nNyhed: Prime World-interview 2011-10-31\nGRTV: GC 11: Prime World interview 2011-10-28\nGRTV: GC 11: Prime World presentation 2011-09-28\nGRTV: Prime World - Trailer 2011-08-30\nmkushye den 23 oktober 2013 kl. 10:53.\nLyder interessant, kunne være man skulle give det et forsøg\nJeg er altid på udkig efter et godt MOBA, som mig og min gode ven kan rive folk rundt i.\nlilleblake den 23 oktober 2013 kl. 20:31.\nJeg ville ønske der var 48 timer i et døgn.\nUdvikler: Nival Interactive\nUdgiver: Nival Interactive\nPremiere: 04 oktober 2013\n0 Flere lineære spil tak! Jeg er efterhånden lidt mættet af op ...\naf DLJDalle den 20 oktober 2017 kl. 02:28\n0 Halo serien og Gears of War serien, bare for at nævne et p ...\naf Nova den 20 oktober 2017 kl. 01:00\n0 Demons Souls Dark Souls Dragon's Dogma. Håber Bloodbourne 2 ...\naf barcano den 19 oktober 2017 kl. 23:10\n0 Ikke fordi jeg skal tale Resident evil 4 ned på nogen måde ...\naf Joeyvind den 19 oktober 2017 kl. 22:56\n0 Imponerende, men nu er det naturligvis også en gammel serie ...\naf Joeyvind den 19 oktober 2017 kl. 21:50\n0 Alle bør have en Henning på kontoret. ...\nDiscovery Mode bringer uddannelse og viden til Assassin's Creed i 2018 den 28 september 2017 kl. 10:01\nVi anmelder SNES Mini den 27 september 2017 kl. 16:00


Optakt: 6. etape af Colombia Oro y Paz 2018 Feltet.dk\nOptakt: 6. etape af Colombia Oro y Paz\n10. februar 2018 23:13 af Emil AxelgaardFoto: Sirotti\nEfter en lidt halvsløj præstation på den første bjergetape viste Rigoberto Uran sig lidt overraskende som den stærkeste, da fire af de fem forhåndsfavoritter skilte sig ud på 5. etape, og dermed står EF Education-kaptajnen med en stor chance for at detronisere Nairo Quintana, der trods svaghedstegn erobrede førertrøjen. Det afgørende slag skal slås på søndagens kongeetape, hvor der for første gang i løbet venter et regulært bjerg, og hvor en fortjent første vinder af Colombias nye cykelstolthed skal krones.\nArrangørerne har givet løbet en smuk anatomi, der betyder, at den anden halvdel, som er dedikeret til bjergrytterne, gradvist bliver hårdere og hårdere. Derfor har man gemt det bedste til sidst, hvor løbets kongeetape venter som afslutning på løbet søndag. Her udfordres rytterne til slut af en næsten 20 km lang stigning, der bringer feltet helt på i 2202 m højde. Igen er der imidlertid tale om en ikke specielt stejl stigning, hvor det kan være svært at gøre en forskel, men ikke desto mindre er det her bjergrytterne for alvor skal slå til, inden en klatrer formentlig kåres som vinder af den første udgave af Colombia Oro y Paz.\nMed en distance på 187,7 km er 6. etape både den hårdeste og længste af de tre bjergetaper, og den fører feltet fra Armenia til toppen Torre Chipre-stigningen i Manizales i 2202 m højde. Som på den foregående etape starter man i udkanten af bjergene, hvorfra man følger en let faldende dalvej tilbage til det plateau, der udgør centrum for hele løbet. Det følges herefter igennem fladt terræn mod nordøst forbi den første spurt efter ca. 53 km via den samme vej, som også blev benyttet på de to foregående etaper, indtil man for tredje dag i træk når til byen Cartago, hvor den anden spurt er placeret efter ca. 105 km.\nSom på 4. etape drejer man herfra mod øst for at køre op ad samme kategori 3-stigning, Cerrito (7,8 km, 3,8%), der også blev benyttet fredag og som bekendt er en jævn, ikke særlig stejl stigning. Atter fortsætter man herfra videre ad en let stigende bjergvej, indtil man afviger fra ruten for 4. etape. Det sker, når man tager hul på kategori 3-stigningen Boqueron (4,3 km, 5,3%), der er endnu en jævn opkørsel uden stejle passager og med top efter ca. 145 km. Herefter venter en nedkørsel til byen Chinchina, der er vært for den sidste spurt efter ca. 162 km. Kort efter rammer man bunden af den afsluttende kategori 3-stigning. Den er hele 19,8 km lang, men stiger kun med beskedne 4,5% i gennemsnit. Der er tale om en stigning i to dele. De første 7 km stiger relativt jævnt med 5-6%, inden der venter et flader stykke midtvejs med stigningsprocenter på mellem 1 og 5. Efter 16 km følger to kilometer med gennemsnitlige stigningsprocenter på hhv. 6,7 og 8,4, inden det til slut stiger med 3,8% på km 19 og med 5,4% på de sidste 800 m. På den sidste kilometer følger tre sving i rap, inden man rammer opløbsstrækningen.\nLøbet slutter af med vejrforhold, der minder meget om resten af løbet. En skyet morgen vil blive fulgt op af byger efter middag, hvor temperaturen i målområdet i 2202 m højde ventes at nå 22 grader. Der vil atter blot være en svag til let vind fra vest, hvilket giver sidemodvind på første del af etapen og sidemedvind på det flade plateau. Herefter vil der være sidemedvind og medvind, når man kører ind i bjergene. På den sidste stigning vil der være sidemedvind frem til et sving med 3 km igen. Herefter vil der være sidevind.\nHvilken forskel 24 timer kan gøre! Efter 4. etape så Rigoberto Uran ud til at have været den svageste af de fem forhåndsfavoritter og lignede ikke en mand, der for alvor kunne være med i kampen om den samlede sejr i Colombia Oro y Paz. Bare et døgn senere står han imidlertid med årets første sejr og en position som den måske mest oplagte favorit til at blive den første vinder af sit hjemlands løb.\nAllerede i går spekulerede vi i, om det var uopmærksomhed ved Sergio Henaos angreb, der havde kostet Uran et bedre resultat på 4. etape, og noget kunne tyde på, at den overvejelse ikke var helt forkert. I hvert fald var Uran helt oven på pedalerne på 5. etape, og mens Nairo Quintana og Henao begge viste svaghedstegn, og Julian Alaphilippe knækkede definitivt, var Uran aldrig i problemer. Til slut fyrede han sin velkendte spurt af, og selvom han muligvis blev hjulpet af, at Henao ikke kunne passere på den smalle vej kan man ikke betvivle, at Uran i hvert fald var stærkere end både Movistar- og Sky-kaptajnen.\nTil gengæld kan man diskutere Sky-mandskabets taktik. Naturligvis var det kun naturligt at køre 100% for Henao efter dennes opvisning ved de colombianske mesterskaber, men i dag var det i hvert fald tydeligt, at hans luksushjælper, supertalentet Egan Bernal, var stærkere end kaptajnen. Faktisk var den unge komet måske endda etapens allerstærkeste, da han førte stort set hele vejen op ad sidste stigning, og alligevel mod slutningen havde overskud til at angribe så kraftfuldt, at kun Uran kunne hænge på. I sidste ende blev de fire bedste alligevel samlet til en spurt, men meget kunne måske have været anderledes, hvis ikke Bernal havde slidt sig halvt ihjel for kaptajnen.\nFor løbet var det imidlertid fremragende, at de fire favoritter sluttede i samme tid. Dermed er forskellen i klassementet stadig forsvindende små, og alt er fortsat helt åbent i kampen om den samlede sejr. Da der endda udestår den sværeste af de seks etaper, er scenen sat til et brag af et slag mellem fire af Colombias og verdens bedste klatrere.\nKongeetapen adskiller sig fra de forrige ved, at den har et rigtigt bjerg som afslutning. De foregående afslutninger har været på korte, eksplosive stigninger, men søndag er målstregen placeret på toppen af en næsten 20 km lang stigning i mere end 2200 m højde. Det vil gøre en markant forskel og i højere grad give de rigtige klatrere en mulighed for at vise deres værd.\nMan skal imidlertid ikke overvurdere finalen. Den afsluttende stigning er ubetinget den sværeste i løbet, men det skyldes mere dens længde end dens stejlhed. Det lange relativt flade midterstykke betyder, at vi formentlig skal vente til de sidste 4 km, inden der kan gøres en forskel. Her vil favoritterne sandsynligvis udkæmpe deres afgørende slag på det stejleste stykke, men selvom højderne vil hjælpe med at gøre etapen mere selektiv, vil vi formentlig også denne gang se relativt beskedne forskelle mellem de bedste, og også på denne etape er eksplosivitet og en god spurt derfor en ganske stor fordel.\nDer kan ikke være den store tvivl om, at favoritterne skal dyste om sejren. Movistar har måske en interesse i at lade udbruddet køre og dermed tage bonussekunderne ud af spille, men EF Education First og Sky har omvendt behov for, at netop bonussen kan komme i spil. Samtidig er Sky fortsat uden etapesejr i løbet, og dermed må man formode, at i hvert fald de to hold vil stå for føringsarbejdet. Det bliver ikke let at kontrollere det meget aggressive felt, og vi vil helt sikkert være vidner til en meget aggressiv indledning, men da hovedparten af etapen er ret let, burde det være muligt at skabe samling og sikre, at de bedste skal slås om etapesejren.\nPå den sidste stigning vil Movistar kontrollere de angreb, der måtte komme fra feltets klatrere, og da Quintana har brug for et hårdt løb for ikke at blive slået af Uran i en spurt og tabe på bonussekunder, vil spanierne formentlig sætte et hårdt tempo. Det samme må være i Skys interesse, og de to hold vil derfor sandsynligvis stå for at skabe en selektiv finale.\nTil slut skal Quintana, Uran, Henao og Bernal alle forsøge at gøre en forskel, og det kan bedst lade sig gøre på det stejle stykke med 3-4 km til toppen. Her vil de afgørende angreb skulle sættes ind. Lykkes det ikke at komme fri inden de sidste 2 km, er der god chance for, at en spurt skal afgøre etapen.\nPå baggrund af dagens resultat vil vi pege på Rigoberto Uran som vores favorit. EF Education-kaptajnen lignede på intet tidspunkt en presset mand i dagens finale og kunne som den eneste svare på Bernals angreb. Umiddelbart ligner netop de to de stærkeste i løbet, og det er ikke til nogen ulempe for Uran, at søndagens stigning er endnu længere. Uran har samtidig den fordel, at det kun er Henao, der af ”de fire store” kan slå ham i en spurt, og han skal derfor i princippet bare følge med. I øjeblikket synes han at være stærkere end Henao og hurtigere end både Quintana og Bernal. Derfor er han vores bud på en etapevinder.\nPå 5. etape var det svært ikke at blive imponeret over Egan Bernal, der lignede feltets stærkeste rytter. I hvert fald trak han stort set hele vejen op ad stigningen og havde alligevel overskud til med et angreb at sætte Quintana og Henao til vægs. Det vidner om hans store klasse, og præstationen må give anledning til, at han får mere frihed på kongeetapen. Hans problem er, at han umiddelbart er den langsomste af de fire favoritter i en spurt, og derfor passer den relativt lette stigning ham langt fra ideelt. Med tanke på den klasse, han viste lørdag, er der dog en reel mulighed for, at han kan køre alene på det stejle stykke.\nDet var lidt overraskende at se den ellers hidtil ret stærke Nairo Quintana vise svaghedstegn på dagens etape. Han rejste sig ganske vist igen og fik med en fin afslutning reddet æren, men havde Uran hjulpet Bernal i front, kunne det være gået anderledes. Heldigvis kan Quintana se frem til en langt længere stigning, der på papiret burde passe ham bedre end de korte ramper, der hidtil har kendetegnet løbet. Han er på papiret løbets bedste klatrer på en lang stigning som denne, og derfor kan man bestemt ikke udelukke, at det er ham, der kan gøre forskellen på det stejleste stykke.\nHidtil har vi haft Sergio Henao som vores favorit til den samlede sejr, men han viste sig at være overraskende svag lørdag. Desværre kommer det efter en 2017-sæson, hvor han bestemt heller ikke var imponerende, og man kan derfor frygte, at de lovende takter fra de colombianske mesterskaber ikke skal overfortolkes. Samtidig er Henao ikke helt så skarp på de lange stigninger som sine tre værste rivaler, men han har dog den fordel, at han i en spurt sammen med Uran er den hurtigste. Da stigningen ikke er specielt svær, kan det derfor alligevel godt ende med en sejr til Sky-kaptajnen.\nDaniel Martinez fortsatte med et stærkt angreb mod slutningen de fine takter fra slutningen af 2017, og han bliver generelt bare bedre og bedre. Først relativt sent på stigningen måtte han slippe, og da det endelig skete, undgik han at smide megen tid. Hans problem er naturligvis, at han som udgangspunkt skal køre for Uran, men det kan måske også åbne visse muligheder. Han ligger nemlig så godt til i klassementet, at Uran kan benytte ham til at lægge pres på rivalerne, og det kan måske give ham en sejr.\nDet var opløftende at se Oscar Sevilla rejse sig efter den store skuffelse på 4. etape, og dermed fik han vist, at han er i glimrende form. Det modsatte havde også været mærkeligt, da han som bekendt blev nr. 2 i Vuelta a San Juan, hvor han var brølstærk på kongeetapen. Umiddelbart burde han være mere komfortabel på denne længere stigning, og han har samtidig tabt en del tid. Da han også er lynhurtig på stregen, åbner det muligheder på en stigning som denne.\nVi vil endnu ikke helt afskrive Julian Alaphilippe. Franskmanden viste ganske vist markante svaghedstegn på dagens etape, og det burde i teorien bare blive endnu værre på en længere stigning. De lette stigningsprocenter taler imidlertid til Alaphilippes fordel. Han kan måske ikke gå med i de vigtigste ryk, men skulle der ske en form for samling på det flade stykke nær toppen, vil han være umulig at slå i en spurt.\nMan må fortsat imponeres over Ivan Ramiro Sosa, der fortsætter med at bekræfte de fine takter, han viste i Vuelta al Tachira. Det står efterhånden lysende klart, at her vitterligt er tale om et sandt stortalent, der på sigt kan blive en ganske interessant rytter. Han er stadig et ubeskrevet blad, og det skal derfor nu blive interessant at se ham folde sig ud på en længere stigning.\nDen lange stigning er helt sikkert til fordel for vinderen af Vuelta a Colombia, Aristobulo Cala. Man vinder kun det løb, hvis man klatrer godt i de høje bjerge, og han burde være mere komfortabel på denne etape. Hidtil har han holdt sig fremragende til, og han bør kun kunne gøre det endnu bedre på løbets kongeetape.\nDet var ganske opløftende at se Fabio Duarte køre så fin en etape i dag. Den tidligere stjerne på den europæiske scene arbejder hårdt på et comeback, men så temmelig rusten ud i sine første løb. I dag gjorde han det imidlertid bedre, og formen synes i fremgang. Han er god på lange stigninger og har en god spurt, hvilket burde gøre ham stærk på denne etape.\nEndelig vil vi pege på Alex Cano og Juan Pablo Suarez. Begge er kendt som nogle af Colombias bedste klatrere og gjorde det fint i den eksplosive finale på 4. etape. I dag blev de imidlertid begge sat tilbage af styrt, og alligevel endte de med at komme fornuftigt til toppen. De bør begge være bedre på den lange stigning søndag, og noget kunne tyde på, at de trods uheld er i ganske glimrende form.\nFeltet.dks vinderbud: Rigoberto Uran\nØvrige vinderkandidater: Egan Bernal, Nairo Quintana\nOutsidere: Sergio Henao, Daniel Martinez, Oscar Sevilla, Julian Alaphilippe\nJokers: Ivan Ramiro Sosa, Aristobulo Cala, Fabio Duarte, Alex Cano, Juan Pablo Suarez


Feriebolig, Metz-Tessy, FR: Feriehuse m.m. | HomeAway\nVi fandt 1.276 ferieboliger — angiv dine datoer for at se tilgængelighed\nSe 777 Ferielejligheder\nSe 62 Villaer\nSe 803 Studios\nMetz-Tessy – find den bedste feriebolig\nSe alle 1.276 ferieboliger\nRoulotte Au Petit Bonheur\nFamiliehus nær Annecy og dens sø\n1.133 DKK gns./nat\nResidence Alexane ***** - MGM Hotels & Residences - 3 værelser 6 personer\n2.229 DKK gns./nat\nSmuk villa nær Annecy Ugentlig leje\n1.493 DKK gns./nat\nResidence Alexane ***** - MGM Hotels & Residences - 4 Værelser 8 Personer Duplex\nResidence Alexane ***** - MGM Hotels & Residences - 2 Værelser 4 Personer\n2.447 DKK gns./nat\nOplev den smukke kulisse søbredden i Metz-Tessy udgør\nSøen og det omkringliggende landskab sørger for en fredelig stemning, så du kan nyde dit feriehjem i Metz-Tessy. Denne imødekommende by besnærer besøgende med sine muligheder for skiløb og sine restauranter. Annecy Slot og Montrottier Slot er blot et par af de mest populære seværdigheder i området. Leder du efter et overnatningssted med masser af plads til både familie og venner, har HomeAway et væld af muligheder. Mange ferieboliger har både fuldt udstyret køkken og vaskemuligheder.\nSightseeing i og omkring Metz-Tessy\nEr du på jagt efter ting at se på ferien? Bevæg dig ud af din hyggelige feriebolig, og udforsk alt, der gør Metz-Tessy til den perfekte feriedestination. Her er nogle af de største attraktioner, som ligger højst 50 km fra byens centum:\nBelvedere Golf (4,2 km)\nStation Roller (4,7 km)\nTactiq Aventure (11,9 km)\nLake Annecy Golf Course (12,2 km)\nLes Passagers du Vent (13 km)\nKart Parc (18,8 km)\nUdforsk de naturskønne omgivelser i Metz-Tessy\nUanset om du er på jagt efter spændende udendørs aktiviteter eller bare vil nyde omgivelserne, er Metz-Tessy et fantastisk sted at nyde den smukke natur. Her er nogle af områdets mest imponerende naturlige seværdigheder, som alle ligger mindre en 50 km fra byens centrum:\nEurope Have (4,7 km)\nGorges du Fier (7,5 km)\nMenthon-Saint-Bernard Kommunale Strand (10,2 km)\nLake Annecy (10,9 km)\nCret de Chatillon (15,7 km)\nLa Tournette (18,3 km)\nTransportmuligheder til og omkring Metz-Tessy\nFlyv til Genève (GVA-Cointrin Internationale Lufthavn), som er den nærmeste lufthavn og som ligger 32,6 km fra byens centrum. Hvis du ikke kan finde en flyrejse, der passer til din rejseplan, kan du også flyve til Chambery (CMF-Chambery - Savoie), som ligger 37,6 km væk.\nHvor skal jeg overnatte nær Metz-Tessy, FR?\nVores annoncer i 2019 tilbyder et stort udvalg af 1.276 ferieboliger nær Metz-Tessy. Fra 312 Feriehuse til 777 Ferielejligheder – du kan finde unikke ferieboliger til en uforglemmelig ferie eller et hyggeligt weekendophold med familie og venner. På HomeAway finder du det bedste sted at overnatte nær Metz-Tessy.\nHvilket område er bedst at overnatte i, når jeg rejser til Metz-Tessy?\nUanset om du rejser på egen hånd eller med familie og venner, får du her en oversigt over de områder med det største udvalg af ferieboliger til en længere ferie eller et weekendophold i Metz-Tessy:\nVerthier: 41 ferieboliger\nBrédannaz: 84 ferieboliger\nEaux-Vives: 22 ferieboliger\nLa Féclaz: 57 ferieboliger\nPlainpalais: 30 ferieboliger\nHvad er de mest populære seværdigheder at overnatte i nærheden af på en rejse til Metz-Tessy?\nHomeAway tilbyder en lang række ferieboliger i nærheden af spændende seværdigheder i Metz-Tessy. De mest populære seværdigheder, som HomeAways feriegæster overnatter i nærheden af, er:\nAnnecy Slot: 3.302 feriehuse\nGiez-Lac d'Annecy Golf: 4.654 feriehuse\nPalais de l'Île: 3.323 feriehuse\nCentre International de Conferences Geneve: 79 feriehuse\nDer er også en lang række andre seværdigheder i Metz-Tessy, som du kan finde en feriebolig i nærheden af på HomeAway. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Feriehuse i Metz-Tessy?\nJa, selvfølgelig. HomeAway tilbyder 312 Feriehuse i Metz-Tessy. Blandt andre populære typer af ferieboliger i Metz-Tessy finder du:\nFerielejligheder: 777 ferieboliger\nVillaer: 62 ferieboliger\nKan jeg finde en feriebolig med pool i Metz-Tessy?\nJa, du kan vælge din foretrukne feriebolig med pool blandt vores 137 ferieboliger med pool i Metz-Tessy. Brug søgefeltet for at se udvalget af ledige ferieboliger.\nUdforsk destinationer i området omkring Metz-Tessy\nDen gamle by i Annecy\nHaut-Jura regionale naturreservat


→ Bestil D.Light – Forlygte til dynamo – 0,5 watt – Til forgaffel – 44 kr.\nHer bliver der præsenteret en yderst funktionel cykellygte til dynamo således, at man kan være synlig og tryg ved færdsel i… (Læs mere)\nAdskillige forretninger på nettet giver i dag et bredt udvalg af leveringsmodeller. En der er meget populær er nu til dags at få bragt ordren til en pakkeshop, som gør det muligt at hente din pakke når du har lyst. Den er jo ultra bekvem, samt oftest desuden den mest letkøbte mulighed for levering ved køb af D.Light – Forlygte til dynamo – 0,5 watt – Til forgaffel.\nDu bør endvidere foretrække at få det leveret til din adresse eller ud til dit arbejdes adresse. Den viser sig ofte lidt mindre prisbillig, men endda i høj grad ligetil. Den mest betalelige leveringsmåde vil dog til enhver tid være at du selv henter ordren, men den mulighed betinges af at du er med kort afstand til e-firmaets tilholdssted.\nLeveringstiden på Forlygter kan i nogle tilfælde være super essentiel om vi skal bruge varerne straks, og af den grund er det selvsagt vigtigt at man kontrollerer det anslåede leveringstidspunkt på det vedkommende produkt.\nMange e-shops byder på levering på næstkommende hverdag på mange af shoppens varer, eksempelvis D.Light – Forlygte til dynamo – 0,5 watt – Til forgaffel, hvilket betinges af at transaktionen gennemføres tidligere end et fastslået tidspunkt, med det formål at de har en chance for at nå at få produkterne hen til fragtfirmaet inden lagerpersonalet får fri.\nFlere internet forhandlere frembyder gratis levering, men ofte er det forbeholdt når der aftages for et fastslået beløb. I øvrigt bør man udvælge den mindst kostelige fragtløsning, hvilket mange gange – uafhængig om man bor tæt på Kolding, Lillerød eller Ribe – vil blive at få fragtmanden til at køre dine produkter til en pakkeshop.\nDet har vist sig at være usædvanlig fleksibelt for alle og enhver at finde de laveste priser på forskellige internet butikker i Danmark, og til gengæld har mange Atredo online webshops set sig nødsaget til at mindske priserne på varerne – til piger og drenge, lige så vel som til damer og herrer – markant, og endda nogle gange love fri fragt.\nDerfor kan det alligevel vise sig profitabelt at inspicere enkelte online forhandlere efter rabatkoder på D.Light – Forlygte til dynamo – 0,5 watt – Til forgaffel før du gennemfører din bestilling, så du er på den sikre side med at skaffe sig den billigste pris.\nMan bør trods alt ikke overse, at ifald en online shop reklamerer bedst i test varer til en udsalgspris som virker uhørt letkøbt, så kunne det for det meste være et karakteristika der viser en fup internet forhandler. Bestillinger med betalingskort er dog en del af en lov, som bistår dig som køber overfor falske internet virksomheder.\nVi foreslår generelt kortbestillinger eller MobilePay. Som et alternativ burde du benytte en løsning fra eksempelvis ViaBill, forudsat du hellere vil honorere regningen over flere uger.\nForinden nogen køber i en Atredo online shop kan de ideelt set skimme virksomhedens forretningsvilkår, dog er det ofte ikke særlig morsomt.\nEt andet alternativ kan derfor være at bemærke hvorvidt internet forretningen er e-mærket, fordi det ofte er et signal om at internet butikken overholder de opstillede regler, foruden at internet forretningen nu og da besigtiges af jurister der behersker reglementet på området. Desuden får du genvej til assistance, såfremt du oplever problemer med din ordre.\nDertil går vi ind for at køberen er på vagt for de primære reglementer gældende for ordren, fx den byttepolitik online forhandleren kører med. I den forbindelse er det virkelig afgørende, at man til enhver tid beholder sin kvitteringsmail, så man altid vil kunne bevidne sin ordre af D.Light – Forlygte til dynamo – 0,5 watt – Til forgaffel, ligegyldigt om man skal købe til en voksen eller et barn.\nTrustpilot tilbyder dig en lang række ønskværdige chancer for at eftersøge forskellige eksisterende kunders oplevelser og derfor er det at foretrække, at du eftergår internet virksomhedens ratings af D.Light – Forlygte til dynamo – 0,5 watt – Til forgaffel inden du lægger din bestilling.\nFacebook leverer desuden immervæk passende chancer for at få indblik i e-forretningens troværdighed. Tilmed møder vi nogle forretninger på nettet hvor folk kan formulere en vurdering af deres købsoplevelse, som tilmed bør drages fordel af til vurdering af tidligere kunders oplevelser.\nHjemmesiden er finansieret af annoncer. Vi har faste samarbejder med en masse internet virksomheder idet vi annoncerer forretningernes produkter, og indhenter godtgørelse i tilfælde af at en af vores brugere fuldfører et indkøb.\nData angående produkter og online outlets vedligeholdes nu og da, men vi giver ingen garanti imod justeringer der eventuelt er iværksat efter seneste opdatering af sidens informationer.


Gundersen IT - Familie\nSkrevet af René Gundersen\t|\t10 marts 2011\nOlivia havde valgt at i år skulle hun klædes ud som Monster (kendt fra TV).\nMette måtte igang med at lave det flotte kostume.\nFaktisk var det så flot at da der skulle slåes katten af tønden ved Superbrugsen vandt Olivia for bedste udklædning.\nHun blev super stolt og meget glad for præmien som var en STOR pose med diverse slik og sodavand!\nDagen efter skulle de være udklædt i skolen hvor de også skulle slå katten af tønden og her blev Olivia katte dronning!!!!\nHun var simpelthen ikke til at skyde igennem.\nSkrevet af René Gundersen\t|\t05 marts 2010\nVi havde været heldige at modtage 4 billetter til Disney On Ice forestillingen gennem hjerteforeningen.\nOlivia glædede sig helt vildt og storebror Nicholai skulle også med.\nVi startede med at hente Nicholai og så kørte vi mod Odense.\nvi var i rimelig god tid og valgte at spise aftensmad på Burger King, det var der rigtig mange andre der også havde gjort.\nDet var et super flot show og heldigvis var det hele på Dansk så Olivia hyggede sig rigtigt.\nShowet var delt op på 2 gange 45 min med en pause imellem. første sæt indeholdt 3 histrorier og efter pausen var der 2.\nI pausen kunne man så købe forskellige Disney ting til helt vilde priser, nej det var ikke slagtilbud de havde den dag!\nOlivia ville jo selvfølgelig have et eller andet selvom vi selv havde guf med.\nHun valgte en omgang Candyfloss som hun ikke helt viste hvad var og blev ved med at kalde for softice.\nTil stede var også selveste Stig Rossen og han stilte sig op i pausen med autografer og fotografering.\nOlivia viste naturligvis intet om hvem han var men hun ville gerne have hans autograf, tror ikke vi så andre end Olivia og en anden pige der gik derned, selvom han var med fra hjerteforeningen. Men jeg fik da en fin sludder med Stig om hans deltagelse i EPT Poker turneringen i den forgangne weekend i København hvor han faktisk nåede ret langt.\nAlt i alt en god oplevelse, ikke mindst for Olivia.\nSkrevet af René Gundersen\t|\t02 januar 2010\nFamilien Gundersen ønsker alle et rigtigt godt nytår!\nSkrevet af René Gundersen\t|\t14 oktober 2009\nSå blev det igen Onsdag og det var så sæsonens sidste puslinge træning for Olivia.\nVi skal naturligvis selv træne videre for Olivia er glad for at komme i klubben.\nDet var jo efterårsferie og rigtig koldt og blæsende så der var kun mødt 3 elever op ialt og 3 trænere så det var jo luksus.\nDer blev hurtigt aftalt at der skulle spilles golf rundbold Jo det er det samme som rundbold bare hvor de skyder til de små tennisbolde med trænings jernene. 3 på hvert hold og trænerne skulle stå på et ben og måtte kun bruge en hånd!\nDet var koldt at stå som eneste forældre og heppe men det var ret sjovt at se på.\nDa de var færdige skulle alle ind i klubben og der kunne man så vælge lige præsis hvad man ville drikke og så var der flødeboller til alle.\nDa de ikke var flere blev de hurtige enige om at de da godt måtte spise de andres der ikke var mødt op\nOlivia og de 2 andre fik hver hængt en flot guld medalje om halsen som tak for i år og der blev klappet af dem alle.\nOlivia var rigtig stolt og skal med ud i klubben på Søndag og se de store børn få præmier efter deres afslutnings turnering.\nHun vil meget genrne komme igen til næste år og det var alle trænerne meget glade for at høre.\nOlivia til golfdag.\nSkrevet af René Gundersen\t|\t26 september 2009\nSå kom dagen hvor Olivia skulle til puslinge golfdag i golfklubben.\nFredag aften havde hun lidt feber så vi anede ikke om vi var nød til at melde fra.\nDa vi vågnede i morges var det første hun sagde "jeg skal til golf, jeg er helt frisk nu" og feberen var faktisk væk!\nHun havde bare glædet sig så meget så dagen var redet.\nOlivia låner stadig et golfsæt af Fam. Lindberg men vi mangler en vogn da hun syntes det er for tungt at slæbe rundt på.\nJeg tænkte at vi kunne låne en af de vogne man kan trække efter sig i klubben så da vi stod og kiggede på det om morgenen fandt vi dog hurtigt ud af at den ville være alt for stor for hende.\nPludselig kommer junior formandens kone rundt om hjørnet og siger "hun skal da låne en junior vogn af os så længe hun vil" !!!\nSå Olivia blev udstyret med en perfekt vogn med beskeden om at levere den tilbage når hun fik sin egen eller ikke ville bruge den mere, Super!!!\nDe voksne fik besked på at tage hjem eller ud og spille golf og blot holde mobilen åben hvis der skulle blive brug for os.\nJeg gik en 18 hullers runde mens Olivia skulle spille, træne, lege og hygge sig med de andre børn.\nEfter mine første 9 huller var kl. 12 og jeg kiggede lige forbi ind i klubhuset hvor de spiste frokost og Olivia nød det så jeg gik videre.\nDa jeg kom ind sammen med min makker som også havde sit barn til puslinge dagen var Mette kommet frem og de var netop blevet færdige.\nDe fik en præmie og saftevand samt et flot diplom!\nDejligt at se hun syntes det er sjovt at gå til golf.


Huset, St. Merløse\nDu er her: Dagtilbud Kildedam / Børnehuse og dagplejen / Børnehuset Midgård / Om Midgård / Politikker i Midgård / Anti-mobbepolitik\nAnti-mobbepolitik for børn i Midgård\nDer er tale om mobning, når en eller flere personer gentagne gange og på grov vis udsætter en eller flere personer for krænkende handlinger, som vedkommende opfatter som sårende eller nedværdigende.\nMobning kan bl.a. være:\nFysisk vold, f.eks. skub, slag spark.\nBrug af nedladende ord, fx øgenavne.\nHandlinger ledsaget af trussel og hån.\nAt tvinge andre til ufrivillige handlinger\nUfrivillig social isolering og udelukkelse fra gruppen, ved f.eks. ikke tale med pågældende eller ikke invitere den pågældende med til fødselsdag hvor alle andre er inviteret.\nGemme, ødelægge eller tage andres ting.\nVi ønsker at Midgård er et sted hvor børn er trygge, udvikles og trives og hvor de oplever sig som en del af et socialt fællesskab. Et socialt fællesskab, hvor de møder børn, der er forskellig fra dem selv - en forskellighed som vi ønsker at børn og forældre oplever som en styrke. Forskelligheden gør fællesskabet rigere og er med til at udvikle børnenes rummelighed og forståelse for andre mennesker.\nBørn har nogle gange brug for hjælp til at etablere kontakt til og være sammen med andre på en respektfuld måde. Det sker de siger noget til hinanden, der kan være sårende og nedsættende. Vi støtter børnene i at kunne indgå i et ligeværdigt samspil med andre. De lærer at læse hinanden, sige tydeligt til og fra, og at alle skal respektere et ”stop” eller ”nej”\nDet er vores mål at vi i børnenes børnehavetid får udviklet et godt og trygt børnefællesskab hvor mobning ikke tolereres. En fællesskabskultur som skal leve videre i skolen.\nVi vil, i samarbejde med forældrene, have fokus på den adfærd og det sprog som børnene har. Vi skal sammen lære dem at tale pænt om og til andre børn og voksne. De kan komme til at sige grimme ord til hinanden, nogle gange ord som de knap nok kender betydningen af. Det er vigtigt at tale med dem om, hvordan vi kan sige tingene anderledes. Det er vigtigt, at vi voksne, der er omkring børnene dagligt er meget bevidste om, at vi er børnenes rollemodeller, og at de lærer at kommunikere med udgangspunkt i det de ser og hører.\nAlle mennesker har brug for at være sammen med andre og opleve dem selv som en del af et fællesskab. Nogle børn oplever i deres børnehavetid, at de får en eller flere meget nære venner. Andre børn leger med mange forskellige, både i forhold til eget køn og alder. Det kan ske, når disse relationer og lege afprøves, at nogle børn kan føle sig udenfor. Her hjælper vi dem til at få øje på nye relationer, eller hjælper dem på vej ind i de legegrupper de gerne vil være en del af. Vi arbejder ud fra Mary Fonden og Red Barnets "Fri for Mobberi" kuffert. Den bygger på 4 grundlæggende værdier: Tolerance, omsorg, respekt og mod.\nForældrene spiller en stor rolle, når der tales mobning. Hvis barnet fortæller derhjemme om dårlige oplevelser i børnehaven f.eks. med skænderier eller drilleri, er det vigtigt at forældrene tager barnet alvorligt og spørger ind til deres barns oplevelser og handlinger. Det er også af stor betydning, at forældrene deler den viden de har fået med pædagogerne i børnehaven, så der kan tages hånd om problemet. Forældrene kan også være med til at støtte op omkring barnets trivsel og sociale udvikling, ved at invitere legekammerater med hjem. Det kan være godt for børnene at opleve hinanden på tomandshånd og i andre rammer.\nMobning, utryghed, skænderier og konflikter fører til vrede og tristhed. Utrygge børn trives ikke, men oplever sig i stedet som forkerte og er i risiko for at udvikle et lavt selvværd. Derfor er det vigtigt at vi sammen har fokus på den stemning og det miljø børnene vokser op i, så barnet får mulighed for at blive et robust barn, der har mødt passende udfordringer i sin barndom. Vi opfordrer alle forældre til at tage et medansvar og engagere sig i børnegruppen og gøre en indsats, der rækker ud over eget barn, ved bl.a. at efterleve de 5 forældretips fra Mary Fonden og Red barnets "Fri for mobberi" projekt:\nStøt dit barn i at indgå legeaftaler på kryds og tværs i børnegruppen – både i institutionen og i fritiden.\nTal ikke dårligt om de andre børn i institutionen eller om deres forældre.\nIndfør social fødselsdagspolitik\nGiv dit barn opmuntring til at forsvare kammerater, der ikke kan forsvare sig selv.\nVær åben og positiv når andre forældre fortæller om deres barns problemer.\nHvad gør vi hvis et barn mobbes?\nMedarbejderne bringer den konkrete situation til ophør og tager sig af offeret og mobberen.\nOfferets og mobberens forældre orienteres om hændelsen.\nDer bliver talt med den berørte børnegruppe om den konkrete situation, f.eks. ud fra "Fri for Mobberi".\nVed behov aftales et møde med involverede parter.\nLærke Dyre Christiansson\nTelefon: 72 36 35 10\nMidgård vægter særligt dette:\nAt sikre alle børn god trivsel, så de kan tage læring til sig\nTæt samarbejde med skolen\nHøj faglighed og humor\nBevægelse og udeleg\nTelefon: 72 36 63 21\nTølløsevej 66, 4340 Tølløse\nTlf. 72 36 35 10\nØstergade 64, 4340 Tølløse\nTlf. 72 36 77 60\nCentervænget 2-4, 4390 Vipperød\nTlf. 72 36 77 20\nTlf. 72 36 77 83\nHolbækvej 36, 4370 St. Merløse\nTlf. 72 36 75 85\nStestrupvej 45-47, 4360 Kr. Eskildstrup\nTlf. 72 36 88 71\nBrændholtvej 5, 4350 Ugerløse\nTlf. 72 36 76 20


Helsingør kommune søger servicemedarbejder, Helsingør Kommune | Ofir.dk\nHelsingør kommune søger servicemedarbejder\nVi søger en engageret, fleksibel, servicemindet servicemedarbejder til at servicere forskellige institutioner i Helsingør Kommune.\nDu bliver tilknyttet team Ejendomsservice, som primært sikrer brugerne en optimal service, så deres institutioner fremstår rene og funktionelle. Institutionerne er fx skoler, daginstitutioner, plejehjem mfl. Du vil få fast base på en skole. Du bliver en del af vort mobile serviceteam, som udfører faste tilbagevendende opgaver som fx rensning af tagrender. Teamet understøtter opgaveudførelse på alle vore adresser i hele Helsingør Kommune.\nUdføre opgaver modtaget via Dalux FM, mail, telefon og ved personlig henvendelse\nBestilling af tjeneste/serviceydelser, udstyr og materiel i samarbejde med koordinerende serviceleder\nProaktivt ”lede” efter opgavemuligheder, således institutionerne er præsentable og funktionelle\nDeltagelse i teammøder, hvor det forventes at du bidrager med at udvikle og forbedre vore opgaveløsninger.\nOpretholde orden i eget hus\nOmrådet er opdelt i 4 distrikter: Helsingør, Hornbæk/Hellebæk/ Ålsgårde, Snekkersten og Espergærde.\nen spændende arbejdsplads med gode kollegaer og mange udfordringer\net godt arbejdsmiljø, hvor medarbejdertrivsel og personligt initiativ vægtes højt\nen arbejdsplads, hvor dine meninger og ideforslag bliver hørt og anerkendt\ner serviceorienteret og kan skabe gode relationer med vore brugere\ner empatisk, tillidsskabende, initiativrig og god kollega\ngår foran, udviser initiativ og er diplomatisk\nhar gode samarbejdsevner – du skal samarbejde med mange forskellige kollegaer og eksterne håndværkere\nkan anvende relevante it systemer (Dalux FM) på brugerniveau\nkan fremvise børneattest\nHelsingør kommune, Stengade 59, 3000 Helsingør. Du vil blive tilknyttet Center for Økonomi og Ejendomme – Team Ejendomsservice Dagtilbud og Skoler.\nArbejdstiden er 37 timer om ugen\nAnsættelsesforhold er i henhold til gældende overenskomst.\nAnsøgningsfristen er 6. marts 2018, kl. 24:00\nDer afholdes samtaler den 13. og 14. marts. Hvis du vil vide mere om stillingen kan du kontakte områdeleder Kai Lykkegaard på telefon 25 31 20 45.


Kunne en rebound forhold nogensinde arbejde / ebernie.com\nEr du spekulerer kunne en rebound forhold nogensinde arbejde? Så var disse læsere, der har stillet spørgsmålet til vores dating coach. Se, om hendes svar også kan hjælpe dig.\nJeg Wonder ... Kunne en rebound forhold nogensinde arbejde?\nKære Lori, jeg har netop afsluttet en otte måneder forhold med en pige jeg virkelig elskede. Hun var femten, og jeg er atten. Fire dage efter jeg sluttede det mødte jeg en pige, og vi begyndte at tale, og jeg er faldet vildt for hende. Nogle af mine venner siger, det er bare en rebound forhold. Men vi har meget til fælles og deler en masse af de samme værdier og mål i livet. Hun er ældre og mere moden. Alle jeg taler med, siger rebound relationer ikke virker, er det sandt, og kan mit nye forhold arbejde? Og hvis det kan hvad kan jeg gøre for at bedre chancerne for det arbejde?\n- Bidraget af: Brad\nRebound relationer har tendens til at ske, når du starter et nyt forhold, mens du holder følelser (positive eller negative) for den person, du var i et tidligere forhold med. Ud fra dette perspektiv, hver parforhold har potentialet til at være en rebound forhold. Måske et bedre spørgsmål er, hvorfor nogle rebound relationer arbejde, mens andre ikke gør?\nEn sandsynlig årsag til svigt af en rebound forhold opstår, når du kommer ind i et nyt forhold, før de helt over din fortid kærlighed. Når dette sker, kan det nye forhold være dødsdømt. Ikke at nævne, at den nye kæreste kan føle at hun ikke respekteres, værdsat eller endda værdsat for den person, hun er. Hun kan føle som om der er tre mennesker i det nye forhold, dig, din gamle kæreste og hende. Det er ikke til at sige, at du ikke kan afslutte et tidligere forhold stadig føler positiv og samtidig ikke er interesseret i at komme tilbage med din gamle kæreste.\nFra dit spørgsmål, betyder det ikke lyde som du holder følelser for din gamle kæreste. Så hvorfor er dine venner betvivle dette nye forhold? Måske en grund til dine venner er bekymrede, er, at de finder det svært at tro, du kunne have "faldet dybt" igen så hurtigt efter afslutningen af dit tidligere forhold. For dem, det faktum, at du er "faldet madly" for denne ny person er et sikkert tegn, du ikke er over din sidste kæreste. Dine venner kan fejlagtigt tro, at du er fremspringende følelser for din gamle kæreste på din nye kæreste. Det er sandsynligt, at deres bekymringer er, fordi de bekymrer sig om dig og ikke ønsker at se dig eller den nye pige ondt. Det betyder ikke, at deres bekymringer er korrekte. Kun du kan vide, din sande følelser for din gamle kæreste og din nye kæreste.\nRomance kommer med nogen garantier, så det er vigtigt at være til stede, ikke bekymre dig om fremtiden for forholdet, eller leve i fortiden sammenligne det nye forhold til en gammel en. De fleste mennesker finder det svært at gøre. Alligevel, du synes at gøre dette. Ved at holde et åbent sind og hjerte til romantik, laver du alt det, du kan sikre at give dette nye forhold den bedste chance for at lykkes.\nSkilt og Igen stiger\nJeg har for nylig begyndt at date en mand, som jeg har kendt i lang tid (virkelig, mere af en bekendt end en nær ven). Han er blevet skilt i 7 måneder (gift i 18 år). Jeg, derimod, har været single i 5 1/2 år, men er lige kommet ud af et forhold med min eksmand 2 måneder siden, (ikke at det gør nogen forskel, men vi blev gift i over 20 år. Jeg nyde selskabet af den nye fyr jeg dating, (6 måneder nu), men har denne frygt for tillid fra min fortid ægteskab. Vi har meget til fælles og har de samme interesser. Jeg gætter min store bekymring er, at jeg føler Jeg har komplicerede tingene nu, ved at sove med ham ---- for tidligt. Jeg ved ikke, hvordan man kommer videre i forholdet uden sabotere det og gøre ham føle, at jeg ikke er i ham, når alle jeg ønsker at gøre er langsom ting ned, så jeg kan komme til at kende ham bedre. Eventuelle kommentarer eller råd hilses velkommen, da jeg er naturligvis forvirret over det hele!\n- Bidraget af: Anne\nFra mit perspektiv, ser det ud til, at du og den mand, du har været sammen har meget mere til fælles og er på lignende veje så skal du måske er klar over. Jeg vil gå så langt som til at sige, at de to af jer er spejlbilleder af hinanden. Dette kunne være god eller en ikke så god, afhængigt af hvordan du ser det. Det positive er at have en ledsager, der forstår, hvad det vil sige at have været en gang gift i lang tid. Hver af jer bringer livserfaring og visdom til bordet. Begge du har været igennem de udfordringer, skilsmisse og forstå den følelsesmæssige rutschebane af at give slip og forsøger at genopbygge sig selv. Sidstnævnte kan have bidraget til de to af jer at bruge fysisk intimitet at forbinde og føler sig forbundet til en anden person i begyndelsen af dit forhold.\nDet er denne sidste parallel, der bidrager til dine bekymringer og den ikke så godt, jeg nævnte tidligere. Rebound relationer har tendens til at få en masse negativ presse, men jeg tror, denne type forhold kan være meget nyttigt for selvværd, for at lære om sig selv, og for at lære om romantik og relationer. For ikke at nævne, kan rebound relationer blødgøre slag for at give slip på en længerevarende forhold. Et problem med rebound relationer sker, når en person er den rebound og den anden er ikke.\nDette er dog ikke din situation. Selvom du siger, at du er blevet skilt i 5 ½ år har du haft en relation med din ex, så i virkeligheden, du har ikke helt give slip på fortiden. Faktisk har du holdt fast i fortiden, mens dating denne nye fyr. Som et resultat, har du ikke haft tid til at helbrede fortiden, så sårene er stadig meget reel og nærværende. Dette kan forklare, hvorfor din frygt omkring tillid er så synlige. Du har ikke været ærlig over for dig selv, din ex, eller den mand, du er dating.\nLigeledes har den mand, du har været sammen været skilt i syv måneder og seks af dem, han har været i et forhold med dig. Også han har ikke helbredt fra fortiden, men snarere knyttet sig til dig måske for at undgå sørgende sine egne tab. På samme måde har han bragt sin bagage til dette nye forhold, og han har sin egen frygt.\nJeg vil anbefale noget, som andre måske helt uenig med. Jeg vil fortælle dig at hoppe ind i denne sammenhæng. Nogle mennesker har brug for tid til at sørge for afslutningen af et forhold af sig selv. Men nogle mennesker foretrækker at sørge med en anden person. Det lyder som om du og din date. Så gå efter det! Del din frygt, støtte hinanden, lære af hinanden og øve sig i at give og tage i et nyt forhold. Lev i nuet og smide opgivelse til vinden. Nyd kammeratskab!\nMænd i en rebound forhold\nHvordan at vide, hvis du er i en rebound forhold\nRelationer: Forhold efter skilsmisse Tips\nHvordan til at krydre dit forhold\nHvordan man genkender og komme ud af et voldeligt forhold\nSådan at arbejde frivilligt i børnehaven\nDe Følgerne af misbrug af ordet "nej"\n18 Fitness Gaver, der ikke Suck (undtagen måske én)\nVenstre forsiden mere attraktivt\nLas Vegas: Transport i Las Vegas Tips\nBackpain: lændesmerter Tips\nBryllup Idéer, der omfatter børn\nHvordan man laver personlige T-shirts som hjemmelavede gaver


Skala-N - litra MK\nForsiden Producenter A-J JS Design litra MK\nMK 607 i Esbjerg 21. maj 2003.\nOmkring 1990 var rangerlokomotiverne af litra MH blevet så dårlige, at de snarest måtte udrangeres og erstattes af nye og tidssvarende lokomotiver.\nDSB bestilte derfor i 1989 30 rangerlokomotiver litra MJ hos CMI i Belgien, men der opstod hurtigt problemer, og DSB nåede kun at få leveret to lokomotiver af typen og det flere år forsinket, før litra MJ i 1994 blev kasseret og kontrakten ophævet.\nI stedet bestilte DSB så en serie rangerlokomotiver litra MK hos Siemens i Kiel og fik 1996-98 leveret ialt 25 af typen, som blev placeret på de større stationer, hvor de blev brugt til rangering. Mk har også fremført mindre godstog, f.eks Kolding/Taulov-Vejen, og MK 612 har nået så eksotiske steder som Løgstør på den nu nedlagte Himmerlandsbane. Senere har manglende ATC-udstyr frataget dem dette arbejde.\nMK, som er toakslet, kan fjernstyres og kan derfor bruges mere fleksibelt end MH, f.eks i forspand ved store tog. Mange har sikkert set MK køre afsted på stationen tilsyneladende uden fører.\nLitra MK bruges ofte i forspand ved lidt tungere træk som her MK 606 og 616 i Århus 7. marts 2003.\nVed salget af godsdivisionen kom 21 MK med til Raillion, medens DSB beholdt 4. Heraf er tre senere solgt til udlandet, og DSB har nu et enkelt MK-lokomotiv tilbage i København.\nRaillion har stadig sine 21 MK i drift rundt om i landet, flest på godscentrene i Fredericia (6), Århus (3), Ringsted (2) og Høje Tåstrup (2). I Esbjerg er MK 607 stationeret og kan hver dag ses i færd med at skubbe lange stammer af containervogne op fra havnen.\nMK 607 rangerer på havnen i Esbjerg 6. maj 2004.\nMK 607 får med jævne mellemrum assistance af en af Fredericias maskiner. Da MK ikke har ATC, må lokomotivet pænt lade sig slæbe frem og tilbage efter er rigtigt lokomotiv.\nHer er MK 620 på vej hjem efter udført arbejde. 15. juli 2003.\nMK er nu lavet som model fra svenske JS Design, så vi også kan få korrekt rangering i epoke 5.\nJS Design laver de håndbyggede MK-modeller på grundlag af et treakslet Arnold rangerkolomotiv, hvoraf kun undervognen og en del af overdelen bruges, medens resten er nybygning.\nModellen er flot og vellignende, og ser godt ud på anlægget, selvom den ikke er helt korrekt.\nStiger og trin er smallere end i virkeligheden, men især vinduespartierne og de manglende sidegelændere springer i øjnene.\nUndervognen er oprindelig treakslet og det kan naturligvis ikke helt skjules, men det er til at leve med.\nMålene er næsten korrekte:\nLOP 9400 58,75 61\nHelhedsindtrykket er dog godt nok. Alt i alt er det en flot og vellignende model, som vil glæde de fleste epoke 5 fans.\nMK 607 og 612 holder pause inden næste godstog ankommer.\nDer er kun lavet en mindre serie og eftersom det er ikke længere muligt at købe undervognen, da Arnold som bekendt er næsten ophørt med at producere, skal man selv skaffe undervognen, hvis man skal have lokomotivet.\nOg så går vi i gang med at flytte godsvogne...\n"Jernbanen" 1997 nr 3.\n"På sporet af..." forskellige årgange


Bombarda, Gulp og havørred på kysten | fiskeavisen.dk\nForside / Bombarda, Gulp og havørred på kysten\nCarsten Skøtt, troutbum.dk.\nAf: Redaktør 15.02.12 20:53:00\nDet blev værre, da samme fisker få minutter senere havde havørred nummer to til afkrogning. To havørreder på mindre tid, end det tager at drikke en kop lunken kaffe!\nMin nysgerrighed var vakt, så jeg gik ned til fiskeren, der på tysk forklarede om sit fiskeri med bombarda og børsteormsfluer.\nI et par år havde jeg herefter altid bombarda med på kysttur, og min samling af kystfluer voksede støt og indeholdt altid forskellige børsteormsfluer. Inkarneret bombardafisker var jeg stadig ikke. Teknikken ved bombardafiskeri kræver, at man øver sig, og jeg har nok ikke givet det den tid, der kræves for at få kastet ind under huden. Ofte brugte jeg lige så lang tid på at rede linekludder ud som på at fiske, og det trak motivationen lidt ned.\nI sommeren 2009 havde jeg så en afgørende oplevelse med bombarda, der for alvor ændrede på min motivation for at mestre dette fiskeri. Min fiskemakker lånte mig en Gulp tobis, som han ikke selv havde erfaring med på dette tidspunkt, men som en forhandler havde lovprist nok til, at han var blevet interesseret i at forsøge. Og skæbnen ville det hverken værre eller bedre, end at jeg den dag fangede en meget fin havørred og en lille torsk på netop bombarda og Gulp.\nInteressen var vakt. 14 dage senere fik jeg så i første kast en skøn havørred på 3½ kg - et kig i min fangstjournal fortæller, at jeg stort set ikke har fisket med andet end bombarda og Gulp siden.\nIdeen med at kombinere det bedste fra flere verdener i samme agn tiltaler mig, og jeg kunne straks se potentialet i den bløde kunstagn med de – for fisk – så lokkende duftstoffer. Gulp’en kan fiskes langsomt eller hurtigt, den kan fiskes højt eller lavt, den kan fiskes som en streg i vandet eller med en lokkende og vimsende gang, den kan variere i farve, form og størrelse ganske som blink og woblere – men for mig er den ekstra dimension afgørende. Nemlig den, at duften kan lokke en nysgerrig havørred til det sidste afgørende nap.\nJeg har ofte oplevet, at samme fisk har forsøgt med forsigtige nap flere gange på samme kast, eller at en fisk, der har været kroget og er faldet af, overfalder Gulp’en igen, tilsyneladende ikke klog af skade. Sandsynligvis er det her ikke nogen ulempe, at agnen er blød og har smag af ”mad”, så havørreden ikke afskrækkes på samme måde, som den må blive det af at bide i en hård og smagløs jern- eller polyesteragn. Samtidig er Gulp lettere at opbevare og holder bedre på krogen end for eksempel orm, der jo også har duft og smag og kan være giftig på kysten.\nIfølge den logik vil en flue have samme liden afskrækkelse, men den mangler jo så duften. Til gengæld kan det være på sin plads at fiske med flue(r) på forfanget på dage og årstider, hvor fiskene selektivt udvælger sig netop små fødeemner.\nDa jeg først havde fået den ide ind i hovedet, at Gulp muligvis ville kunne fiske mere effektivt end flue eller bink/wobler, så måtte det jo afprøves. Det betød blandt andet, at jeg endnu en gang befandt mig på et stadie af bombardafiskeri, hvor jeg følte mig som en nybegynder.\nAt fiske med den tungere Gulp i stedet for flue fordrer en anderledes teknik, og talrige gange på de efterfølgende fisketure har jeg stået og kigget længselsfuldt på fiskevandet, mens jeg har brugt tiden på at rede linekludder ud. Især oplevede jeg, at forfanget efter et stykke tid fik en tendens til at vikle sig op om hovedlinen. Det problem er mindre, hvis hovedlinen er af nylon – så kan man ofte blot trække i forfanget til det snor sig selv ud - men med fletline som hovedline kan det altså godt tage sin tid en gang imellem.\nMed lidt træning – og ikke mindst den vigtige motivation – er det efterhånden lykkedes mig at opøve en tilfredsstillende teknik. En af de faktorer, jeg har fundet ud af, er vigtig, er at fiske med den rigtige stangtype.\nEfter at have prøvet lidt forskellige stænger har jeg nu to foretrukne, som jeg bruger under forskellige forhold. Den ene er en Fenwick Silver Wing 12’6’’, som er rigtig god til lange forfang og lange kast. Den er dog også tung at gå med og at kaste med, så på en heldagstur eller flere dages sammenhængende fiskeri kan jeg mærke det i skuldrene. Derfor bruger jeg mest denne stang til fiskeri, hvor jeg ønsker optimal kastelængde og de tungeste bombardaflåd (40 g).\nMin mest benyttede stang er nu en Fenwick Ironfeather Momentum 10’. Med den kan jeg opnå ganske rimelige kastelængder, og samtidig er den kortere stang lettere at gå med i lang tid uden at skulle til kiropraktor bagefter.\nDer er mange andre stænger, der er velegnede til fiskeri med bombarda, så det er bare med at prøve sig frem, hvis man har lyst til at udforske denne fiskeform. Min erfaring siger mig, at hvis man oplever meget linekludder og klumsede kast, er det ikke nødvendigvis, fordi man selv er dårlig. Det kan sagtens være, at man får en aha-oplevelse ved blot at skifte sin stang ud med en, der bedre egner sig til netop denne fiskeform.\nSom med alt andet, der vedrører lystfiskeri, er der mange meninger om længden på forfanget. En regel, jeg har hørt, siger, at forfanget skal være samme længde som stangen. En anden, at det skal være 1½ gange stanglængden. Selv har jeg ikke nogen fasttømret mening om den sag.\nNu fisker jeg jo hovedsageligt med Gulp efter bombardaen, så i mit tilfælde vælger jeg en forfangslængde på højst samme længde som stangen plus ”lidt”. Bliver forfanget længere, kan jeg ikke styre Gulp’en i kastet, og det ender som regel med noget rod. Et kortere forfang er dog også ofte på sin plads; Gulp’en er betydelig mere vindfølsom end flue/orm, så når det blæser kraftigt, korter jeg forfanget ned for at minimere linekludder med forfanget. Også når det er mørkt, korter jeg af samme grund gerne forfanget ned.\nJeg har fanget havørred både på kort forfang og på langt forfang, og jeg har mange gange oplevet en havørred, der gik målrettet efter selve bombardaflåddet, så jeg tror egentlig ikke, at en kort afstand til flåddet skræmmer fisken. Men hvem ved, måske er det på en dag med klar sigt i vandet og sky fisk netop afgørende for, om man får fisk på land, så det kan på den anden side næppe heller skade. Altså er mit forfang som regel så langt, som jeg føler, at jeg under de gældende forhold kan kaste godt med. I mit tilfælde er det så ikke ret meget mere end en stanglængde – også fordi jeg en enkelt gang har oplevet at stå med en fisk ”i snor” på et meget langt forfang og mærket, hvor svært (umuligt) det var at nette den, når jeg ikke kunne få den tættere ind på kroppen.\nSom forfang bruger jeg 0,27 mm fluorocarbon. Flere af mine fiskekammerater bruger nylon som forfang og fanger stadig fisk, så selvfølgelig er nylon udmærket til dette formål. Men fluorocarbon er mindre synligt i vandet end nylon, og igen er betragtningen, at det vel næppe kan skade at få den lille ekstra detalje med. Samtidig er fluorocarbon lidt mere stift, og det er lettere at udrede vindknuder, uden at linen tager skade.\nNår jeg vælger at bruge fletline som hovedline, har det to årsager og en enkelt undtagelse. Jeg kan ganske simpelt ikke lade være med at forsøge at få længst mulige kast, når jeg fisker, så den første årsag er den forøgede kastelængde, som jeg føler, jeg opnår med fletline. Den anden årsag er kontakten til agnen. Fletline er modsat nylonline uelastisk, så jeg mærker meget tydeligt, hvad der sker for enden af min line.\nDet oplever jeg som en fordel, både når jeg registrerer hug eller forsigtige nap, og når jeg mærker, at forfanget har snoet sig om hovedlinen. Så er det bare hurtigt ind, rede ud og ud med agnen igen. Undtagelsen er, at jeg bruger nylonline, når vandet er meget koldt, og der eventuelt er frost i luften. Jeg har en ide om, at fletline suger lidt vand, og at det derfor er vanskeligt at bruge i frostvejr med meget linekludder og underlige ”påspolinger” til følge. Her har nylonline for mig at se absolut sin berettigelse.\nNår jeg en sjælden gang fisker med flue på forfanget, vælger jeg ofte at fiske med to fluer. Det giver vanskeligere kast og kan resultere i for megen linekludder under ugunstige vindforhold. Men alt andet lige kan det næppe være en ulempe at præsentere fiskene for to forskellige fluer, når forholdene ellers er til det – det kan for eksempel være en stor flue nederst og en mindre flue forrest. Med to fluer på forfanget fravælger jeg en glideknude og vælger i stedet en fast knude. Jeg lægger den ekstra line langs forfanget og binder en kællingeknude med begge liner, hvor jeg går tre gange igennem den store løkke. Hvis knuden har et navn, kender jeg det ikke.\nSelve bombardaflåddet fås i flere varianter: Flydende, synkende og langsomt synkende, og dertil i mange vægte fra typisk 10 til 40 gram. Selv bruger jeg aldrig flydende flåd, men synkende ved høj vandstand og langsomt synkende ved normal og lav vandstand. Til mit fiskeri med Gulp kaster jeg bedst med de tungere bombardaflåd fra 25 – 40 gram, afhængig af vejrforholdende, men til fiskeri med flue eller orm vil flåd på 20 eller 25 gram ofte være passende. På en lang fiskedag kan man sagtens mærke de ekstra gram, der får relativ større betydning, når de hænger for enden af en mere end 2 meter lang pind. Så der kan godt være fornuft i at vælge et flåd, der er så let, som forholdende tillader.\nNu da udstyret er på plads, er der egentlig ikke andet at gøre end at komme ud at fiske. For det der med kasteteknikken, det læres absolut bedst ved praktisk øvelse. Det er dog godt på forhånd at være klar over, at kastet skal være væsentligt mere blødt, end man vil vælge, når man fisker med blink. Der skal altså ikke kastes med et kraftigt svirp, som vil få hovedline og forfang til at klaske sammen i luften. Kastet skal nærmest udføres i et langt, jævnt træk, hvor man fører fluen, ormen eller Gulp’en i en rundgang lige over vandet på en måde, der holder forfanget strakt, inden man med et behersket svirp sender bombardarigget mod de fjerne vidder. Hvor meget svirp, man kan tillade sig uden at forkludre kastet, kan ikke være andet end en øvelsessag og er stærkt afhængig af den stang, du fisker med.\nKastesteknikken kan også finpudses ved at justere længden af line uden for topøjet inden kast. Igen er der ingen opskrift, det hele afhænger af personlig kastestil, agn, stang osv.\nBombasticks, der er et plastrør, man skyder ind imellem bombardaflåd og forfang, kan også for nogen være dét, der gør forskellen mellem forfangskludder eller ej. Ideen bag bombastick’en er, at forfanget bliver holdt ude fra hovedlinen under kastet, og det virker som regel. Men det er ikke sikkert, det er nødvendigt for dig.\nSom den sidste del af kastet bremser jeg linen, lige inden bombardaflåddet rammer vandet. Jeg gør det ved at lægge en hånd på spolen, så linen ikke kan løbe af, og håber derved at strække forfanget ud bag bombardaflåddet, der således får en pludselig opbremsning og lander der, hvor det var, da jeg stoppede linen. Timing er vigtig her, og det gør det selvfølgelig lidt vanskeligt at udøve ved natfiskeri. Derfor starter jeg helst med at fiske et stykke tid, inden det bliver mørkt, så jeg ligesom har rytmen i hænderne og en god fornemmelse af, hvornår jeg skal bremse linen. Men igen, det kan være en personlig sag, om man skal stoppe linen eller ej. En af mine faste fiskekammerater, der ofte fisker med orm, gør det ikke, og han oplever ikke mere kludder end jeg. Det er altså endnu en af de ting, man må prøve sig frem med, men det er godt at vide, at det er en mulighed.\nSom det fremgår, er kystfiskeriet efter havørred for mig blevet lig med bombardafiskeri med Gulp. Ikke fordi det er den eneste eller den bedste måde at fiske på, men fordi jeg tror på det, og fordi jeg føler, at jeg stadig har meget at lære. For eksempel forsøger jeg til stadighed at udvikle kastet, så jeg får lange kast uden linekludder. Jeg prøver mig frem med to kroge i Gulp’en for at optimere antallet af krogede fisk, og jeg tester fiskeri med en ophængerflue foran Gulp’en.\nAf og til overvejer jeg at lufte nogle af mine blink og woblere, om ikke af andre så af nostalgiske grunde, men indtil videre er det blevet ved tanken. Jeg har nemlig mægtig svært ved at fiske på anden måde end den, som jeg føler, er mest effektiv.


Vesterbrogade, København V - 3 værelses lejlighed i København V - ref: 2263796\nPå Vesterbrogade finder du en stor lejlighed til leje med i alt tre værelser. Lejligheden er på hele 165 m2. Er I et par, familie – eller leder du bare efter en delevenlig lejlighed – er dette lejemål en god kandidat.\nDu skal betale 19.500 kr. om måneden for denne lejebolig på Vesterbrogade.\nLeder du efter andre relevante boliger til leje eller værelser til leje i 1620 København V? I øjeblikket kan du finde 107 lejeboliger i 1620 København V her på LejBoliger.dk. Du kan få det fulde overblik over andre boliger til leje i området ved at indtaste postnummeret i vores søgefelt – eller scroll ned for at se andre boliger til leje og værelser i nærheden af denne bolig.